cyanic-selkie/wikianc huggingface dataset:
পাটনা
নামৰ উৎপত্তি
সময়ৰ লগে লগে এই চহৰখনৰ প্ৰাধান্য হেৰুৱাই পেলায়, খ্ৰীষ্টপূৰ্ব ১৬ শতিকাৰ আৰম্ভণিতে শ্বেৰখান ছুৰিৰ উত্থান হোৱালৈকে। নগৰখনৰ উৎপত্তিৰ আন এটা সংস্কৰণ অনুসৰি পট্টান বা পথান নামৰ এখন গাঁও আছিল, যিখন গাঁও পিছলৈ পাটনা নামেৰে পৰিচিত হৈছিল। আমোদজনক কথাটো হ’ল গ্ৰীক ইতিহাসত ‘পালিবোথ্ৰা’ নামৰ এখন চহৰৰ কথা উল্লেখ আছে, যিখন চহৰখন নিজেই পাটলিপুত্ৰ বুলি বিশ্বাস কৰা হয়।
পাটলিপুত্ৰৰ সৈতে পাটনাৰ প্ৰাচীন ইতিহাস ওতপ্ৰোতভাৱে জড়িত, আৰু মূল গাঁওখনক ‘পতলি’ নাম দিয়া হৈছিল, তাৰ লগত ‘পট্টন’ সংযোজন কৰা হৈছিল। আজি পাটনা এখন সজীৱ সংস্কৃতি আৰু মনোমোহা অতীতৰে ভৰা এখন সমৃদ্ধিশালী চহৰ।
ভৌগোলিক অৱস্থান
ভাৰতৰ উত্তৰ অংশত, বিহাৰ ৰাজ্যত অৱস্থিত পাটনা। গংগা নদীৰ দক্ষিণ পাৰত, সমুদ্ৰপৃষ্ঠৰ পৰা ৫৩ মিটাৰ উচ্চতাত অৱস্থিত। প্ৰায় ১৩৬ বৰ্গ কিলোমিটাৰ আয়তন কৰা এই চহৰখনৰ জনসংখ্যা ২০ লাখৰো অধিক।
যাতায়াত
পাটনাত এক সুবিকশিত পৰিবহণ ব্যৱস্থা আছে য’ত বিভিন্ন ধৰণৰ পৰিবহণ যেনে বাছ, টেক্সি, অটো-ৰিক্সা, ৰে’ল আদি অন্তৰ্ভুক্ত কৰা হৈছে।
পথ
পাটনাত বাছ হৈছে ৰাজহুৱা পৰিবহণৰ ব্যৱস্থা, বিহাৰ ৰাজ্যিক পথ পৰিবহণ নিগমে মহানগৰীৰ বিভিন্ন অঞ্চল সংযোগ কৰা বাছৰ বহৰ চলাই আছে। ব্যক্তিগত অপাৰেটৰেও মহানগৰীৰ বিভিন্ন পথত বাছ চলায়।
পাটনাত অটোৰিক্সা আন এক জনপ্ৰিয় যাতায়াত পদ্ধতি, আৰু সমগ্ৰ চহৰতে ইয়াৰ বহুলভাৱে উপলব্ধ। বিশেষকৈ কম দূৰত্বত ঘূৰি ফুৰিবলৈ সুবিধাজনক আৰু সুলভ মূল্যৰ উপায়।
ৰে'লপথ
জয় প্ৰকাশ নাৰায়ণ ৰেলৱে ষ্টেচন বুলিও জনাজাত পাটনা জংচন ৰেলৱে ষ্টেচন ভাৰতৰ বিহাৰৰ ৰাজধানী চহৰ পাটনাত সেৱা আগবঢ়োৱা মূল ৰেল ষ্টেচন। ই অঞ্চলটোৰ অন্যতম ব্যস্ত ৰেলৱে ষ্টেচন, যাত্ৰী আৰু মালবাহী উভয়ৰে বাবে এক প্ৰধান পৰিবহণ কেন্দ্ৰ হিচাপে কাম কৰে।
আকাশীপথ
বিমানেৰেও মহানগৰীখন সুসংযোগ, মহানগৰীৰ উপকণ্ঠত অৱস্থিত জয় প্ৰকাশ নাৰায়ণ আন্তঃৰাষ্ট্ৰীয় বিমানবন্দৰ। ইয়াত নিয়মীয়া ঘৰুৱা আৰু আন্তঃৰাষ্ট্ৰীয় বিমান সেৱা আগবঢ়োৱা হয়।
তথ্য সংগ্ৰহ
শ্ৰেণী:বিহাৰ
প্ৰজাপতি ব্ৰহ্মাকুমাৰী ঈশ্বৰীয় বিশ্ববিদ্যালয়
প্ৰজাপতি ব্ৰহ্মাকুমাৰী ঈশ্বৰীয় বিশ্ববিদ্যালয় বা ব্ৰহ্মাকুমাৰীসকল হৈছে এক আধ্যাত্মিক আন্দোলনৰ সংগঠক। ১৯৩০ ৰ দশকত সিন্ধুৰ হায়দৰাবাদত এই আন্দোলনৰ জন্ম হয়। ব্ৰহ্মাকুমাৰী (ब्रह्माकुमारी, অৰ্থাৎ "ব্ৰহ্মাৰ কন্যা") আন্দোলনটো লেখৰাজ কৃপালানীয়ে প্ৰতিষ্ঠা কৰিছিল। সংগঠনটো আন্দোলনত মহিলাসকলে পালন কৰা মুখ্য ভূমিকাৰ বাবে জনাজাত। এই সংগঠনটোৱে এক প্ৰকাৰৰ ধ্যান শিক্ষা প্ৰদান কৰে যি শৰীৰৰ বিপৰীতে আত্মা হিচাপে পৰিচয়ৰ ওপৰত গুৰুত্ব দিয়ে। তেওঁলোকে বিশ্বাস কৰে যে সকলো আত্মা অন্তৰ্নিহিতভাৱে ভাল আৰু ঈশ্বৰ হৈছে সকলো মঙ্গলৰ উৎস। সংগঠনটোৱে শৰীৰৰ সৈতে সম্পৰ্কিত পৰিচয় যেনে জাতি, ৰাষ্ট্ৰীয়তা, ধৰ্ম আৰু লিংগক অতিক্ৰম কৰিবলৈ শিকায়, আৰু ই "আত্মা-চেতনা" ওপৰত আধাৰিত কৰি এক গোলকীয় সংস্কৃতি স্থাপনৰ আকাংক্ষা কৰে।
২০০৮ চনত, আন্দোলনটোৱে ৮২৫,০০০ ৰো অধিক নিয়মীয়া শিক্ষাৰ্থী থকা বুলি দাবী কৰিছিল, ইয়াৰোপৰি ১০০খন দেশত তেওঁলোকৰ ৮৫০০ ৰো অধিক কেন্দ্ৰ আছিল।
বিশ্বাস
আন্দোলনটোৱে নিজকে ইয়াৰ হিন্দু মূলৰ পৰা পৃথক কৰিছে আৰু ধৰ্মৰ উৰ্ধত গৈ নিজকে আধ্যাত্মিক শিক্ষাৰ বাহক হিচাপে উপস্থাপন কৰে। ব্ৰহ্মাকুমাৰীসকলে প্ৰতিজন মানুহ দুটা অংশৰে গঠিত বুলি বিশ্বাস কৰে; এক বাহ্যিক বা দৃশ্যমান শৰীৰ (স্থিতি আৰু সম্পত্তিৰ দৰে সম্প্ৰসাৰণ সহ) আৰু আত্মাৰ এক সূক্ষ্ম শক্তি যাৰ চৰিত্ৰৰ গাঁথনি এজন ব্যক্তিৰ বাহ্যিক কাৰ্যকলাপৰ জৰিয়তে প্ৰকাশ পায়। কিন্তু সদায়ে এইটো অভ্যন্তৰীণ আত্মাৰ দ্বাৰা সৃষ্টি কৰা হয় - কামবোৰ প্ৰেমেৰে, শান্তিৰে, সুখ বা নম্ৰতাৰে কৰা হয় নে নাই সেয়া এজনৰ আত্মাৰ এটা দিশ।
ব্ৰহ্মাকুমাৰীসকলে ঈশ্বৰক বুজাবলৈ "সৰ্বোচ্চ আত্মা" শব্দটো ব্যৱহাৰ কৰে। তেওঁলোকে ঈশ্বৰক নিৰপেক্ষ আৰু চিৰন্তন বুলি ভাবে আৰু তেওঁক পাৰ্থিৱ শৰীৰ অবিহনে মানুহৰ আত্মাৰ দৰে জীৱিত পোহৰৰ বিন্দু হিচাপে গণ্য কৰে। কিয়নো তেওঁ জন্ম, মৃত্যু আৰু পুনৰ্জন্মৰ চক্ৰত প্ৰৱেশ নকৰে বুলি বিশ্বাস কৰা হয়। ঈশ্বৰক সকলো গুণ, শক্তি আৰু মূল্যবোধৰ নিখুঁত আৰু নিৰন্তৰ মূৰ্তি হিচাপে দেখা যায় আৰু ধৰ্ম, লিংগ বা সংস্কৃতি নিৰ্বিশেষে তেওঁ হৈছে সকলো আত্মাৰ নিঃচৰ্ত প্ৰেমময় পিতৃ।
ব্ৰহ্মাকুমাৰীসকলে বিশ্বাস কৰে যে ঈশ্বৰৰ উদ্দেশ্য হৈছে মানৱতাৰ আধ্যাত্মিক পুনৰ জাগৰণ আৰু সকলো দুখ, দুষ্টতা আৰু নেতিবাচকতা আঁতৰ কৰা। তেওঁলোকে ঈশ্বৰক পদাৰ্থৰ সৃষ্টিকৰ্ত্তা বুলি গণ্য নকৰে, কিয়নো তেওঁলোকে পদাৰ্থক চিৰন্তন বুলি বিবেচনা কৰে।
শিক্ষা
ব্ৰহ্মাকুমাৰীসকলে এক প্ৰকাৰৰ ধ্যানৰ শিক্ষা দিয়ে, যাৰ জৰিয়তে শিক্ষাৰ্থীসকলক তেওঁলোকৰ মন বিশুদ্ধ কৰিবলৈ উৎসাহিত কৰা হয়। এই ধ্যান হয়তো শান্তভাৱে বহি আত্মাৰ চিৰন্তন প্ৰকৃতি, নিজৰ প্ৰকৃতিৰ মূল বিশুদ্ধতা আৰু ঈশ্বৰৰ প্ৰকৃতি সম্পৰ্কে কৰা এক প্ৰকাৰৰ প্ৰতিজ্ঞা। দৈনন্দিন জীৱনত ব্যস্ত থকাৰ সময়ত ধ্যানশীল প্ৰতিজ্ঞাবোৰ বৰ্তাই ৰাখিবলৈ শিকাটোও ব্ৰহ্মাকুমাৰী ধ্যানৰ লক্ষ্য। এই কাৰণতে ব্ৰহ্মাকুমাৰী ধ্যান সাধাৰণতে মুকলি চকুৰে শিকোৱা আৰু অনুশীলন কৰা হয়। ব্ৰহ্মাকুমাৰীৰ শিক্ষাৰ্থীসকলে মুৰুলী অধ্যয়ন কৰে। হিন্দী শব্দ মুৰুলীক আক্ষৰিকভাৱে অনুবাদ কৰিলে অসমীয়াত এয়া "বাঁহী" লৈ ৰূপান্তৰিত হয়। এই অধ্যয়ন হৈছে এক প্ৰকাৰৰ মৌখিক অধ্যয়ন। পৃথিৱীৰ বেছিভাগ ব্ৰহ্মাকুমাৰী কেন্দ্ৰত ৰাতিপুৱাৰ ভাগত এই অধ্যয়নৰ ব্যৱস্থা কৰা হয়। মুৰুলীবোৰ মৃত আৰু জীৱিত আত্মাৰ মাজৰ সংযোগৰ বাবে কৰা ধ্যান আৰু আত্মাৰ অধিকাৰৰ পৰা আহৰণ কৰা হয়।
তথ্যসূত্ৰ
শ্ৰেণী:অনুষ্ঠান প্ৰতিষ্ঠান
আখৈ তোলা
আখৈ তোলা অসমীয়া লোক-সংস্কৃতিৰ এক মাংগলিক কৰ্ম। এই কৰ্ম বা কাম বিবাহ অনুষ্ঠানৰ সতে জড়িত। বৈদিক প্ৰথাৰে সম্পাদিত বিবাহ অনুষ্ঠানত আখৈ তোলা কাৰ্য কৰা হয়। বৈদিক লজ্জ্বাহোম বা লাজহোম-ৰ ক্ৰিয়াকে অসমীয়া জনসমাজত আখৈ তোলা বুলি কোৱা হয়।
প্ৰক্ৰিয়া
বিবাহৰ দিনা কন্যাৰ মাকে আখৈ ফুটুওৱা বা আখৈ ভজাৰ নিয়ম। এই আখৈ ভজাৰ লগত এক লোক-বিশ্বাস জড়িত হৈ আছে। উক্ত বিশ্বাসমতে কন্যাৰ মাকে আখৈ ভাজোতে যদি ভালদৰে ফুটে তেনে সেয়া মংগলৰ আগজাননী বুলি ধৰা হয়। আনহাতে যদি আখৈ ভালদৰে নুফুটে তেতিয়া অমংগল হোৱাৰ শংকা থকা বুলি বিশ্বাস কৰা হয়।
মাকে ভজা এই আখৈখিনি কন্যাৰ ভায়েকে লজ্জ্বাহোমৰ সময়ত বায়েকৰ হাতত তুলি দিয়ে। অৱশ্যে এই কাৰ্যৰ বাবে কন্যাৰ ভায়েক উপবাসে থাকিব লাগে বা নিৰামিষ আহাৰহে গ্ৰহণ কৰিব পাৰে। ভায়েকে এনেদৰে বায়েকৰ হাতত আখৈ তুলি দিয়া কাৰ্যৰ উল্লেখ বিয়ানামত এনেদৰে পোৱা যায়—
আখৈ দিয়া আখৈ দিয়া মৰমৰে ভাই, আজিৰ পৰা তোমাৰ বাইদেউ গোত্ৰ ছিঙি যায়।
ভায়েকে তুলি দিয়া আখৈ কন্যাই নিজে যজ্ঞৰ অগ্নিত আহুতি দিব লাগে যদিও তেওঁৰ পৰিৱৰ্তে দৰাই উক্ত কাৰ্য সম্পাদন কৰে। দৰাই অগ্নিত আখৈ দিয়া সময়ত বাওঁহাতৰ বুঢ়া আঙুলিত ধৰি এনেদৰে কয়— "হে প্ৰিয়ে, সৌভাগ্য লাভৰ বাবে মই তোমাৰ পাণি গ্ৰহণ কৰিলোঁ। তোমাৰ স্বামীয়ে যাতে বদ্ধকাল অৱধি জীয়াই থাকি তোমাৰ দায়িত্ব বহন কৰিব পাৰে, তাৰ বাবে অৰ্যমা, সৱিতা, পাৱন্দি আদি দেৱতাই তোমাক আজি মোৰ হাতত অৰ্পণ কৰিছে।"
তথ্যসূত্ৰ
শ্ৰেণী:অসমৰ সংস্কৃতি শ্ৰেণী:বিবাহ
ৰেডউড ৰাষ্ট্ৰীয় আৰু ৰাজ্যিক উদ্যান
ৰেডউড ৰাষ্ট্ৰীয় আৰু ৰাজ্যিক উদ্যান (Redwood National and State Parks) হৈছে উত্তৰ কেলিফৰ্ণিয়াৰ উপকূলত আমেৰিকা যুক্তৰাষ্ট্ৰত অৱস্থিত কেইবাখনো ৰাজ্যিক আৰু ৰাষ্ট্ৰীয় উদ্যান সংযুক্ত হোৱা এক বিশাল উদ্যান। ৰেডউড ৰাষ্ট্ৰীয় উদ্যান স্থাপিত হৈছিল ১৯৬৮ চনত। ই কেলিফৰ্ণিয়াৰ ডেল নৰ্ট উপকূল, জেদিয়াহ স্মিথ, আৰু প্ৰেৰী ক্ৰীক ৰেডউডচ ষ্টেট পাৰ্ক (১৯২০-ৰ দশকৰ) সৈতে, সংযুক্ত হৈ ১,৩৯,০০০ একৰ (৫৬০ বৰ্গকিমি)অঞ্চল আৱৰি আছে। এই গছবোৰ আটাইতকৈ ওখ, আটাইতকৈ পুৰণি, আৰু পৃথিৱীৰ আটাইতকৈ ডাঙৰ গছৰ প্ৰজাতিবোৰৰ ভিতৰত পৰে। ৰেডউড অৰণ্যৰ উপৰিও, এই উদ্যানত অন্যান্য থলুৱা উদ্ভিদ, প্ৰাণী, ঘাঁহনি, সাংস্কৃতিক সম্পদ, নদী, আৰু ৩৭ মাইল (৬০ কিমি) সাগৰিয় উপকূল সংৰক্ষিত হৈ আছে।
ৰেডউড উদ্যানত কেইবাটাও বিলুপ্তপ্ৰায় প্ৰাণীৰ প্ৰজাতি যেনে টাইডৱাটাৰ গবি, চিনুক চালমন, নৰ্দাৰ্ন স্পটেড দাগযুক্ত ফেঁচা, আৰু ষ্টেলাৰৰ সাগৰীয় সিংহ সংৰক্ষণ কৰা হয়। ইয়াৰ উদ্যানসমূহত পোৱা বিৰল পৰিৱেশতন্ত্ৰ আৰু সাংস্কৃতিক ইতিহাসৰ স্বীকৃতি স্বৰূপে ৰাষ্ট্ৰসংঘই ইয়াক ১৯৮০ চনৰ ৫ ছেপ্টেম্বৰত বিশ্ব ঐতিহ্যবাহী স্থান আৰু ১৯৮৩ চনৰ ৩০ জুনত কেলিফৰ্ণিয়া কোষ্ট ৰেঞ্জছ ইণ্টাৰনেচনেল বায়োস্ফেয়াৰ ৰিজাৰ্ভৰ অংশ হিচাপে মনোনীত কৰে।
ইতিহাস
এই অঞ্চলত বহুত বছৰ ধৰি বহুতো স্থানীয় জনজাতি বাস কৰি আহিছে যেনে য়ুৰোক, টোলোৱা, কাৰোক, চিলুলা আৰু ৱিয়ট আৰু কিছুমান স্থানীয় আমেৰিকান (Native American) গোট। পুৰাতাত্ত্বিক অধ্যয়নে দেখুৱাইছে যে তেওঁলোক ৩,০০০ বছৰ আগতে অঞ্চলটোত উপস্থিত হৈছিল। ১৮৫২ চনৰ এক লোকপিয়ল অনুসৰি য়ুৰোক আটাইতকৈ বেছি আছিল। তেওঁলোকে ৫৫ খন গাওঁ আৰু আনুমানিক ২,৫০০ জনসংখ্যাৰে অঞ্চলটো আৱৰি আছিল। তেওঁলোকে প্ৰচুৰ পৰিমাণৰ ৰেডউড গছ নাও, ঘৰ আৰু গাওঁবোৰ নিৰ্মাণ সামগ্ৰী হিচাপে ব্যৱহাৰ কৰিছিল। ৰেডউডৰ কঠেৰে তওঁলোকে ঘৰৰ হেলনীয়া চাল গঠন কৰিবলৈ ব্যৱহাৰ কৰিছিল। ১৮৬০ ৰ দশকলৈকে চিলুলাসকলে ৰেডউড ক্ৰীক উপত্যকাৰ মাজৰ অঞ্চলত ৰেডউড গছৰ নিকটত বাস কৰিছিল। ।
কেলিফৰ্ণিয়াত ৰেডউড উদ্যানৰ সংৰক্ষণত বুন আৰু ক্ৰকেট ক্লাবৰ (Boone and Crockett Club) আটাইতকৈ গুৰুত্বপূৰ্ণ সংৰক্ষণ অৱদান হিচাপে গণ্য কৰা হয়। বুন আৰু ক্ৰকেট ক্লাবৰ সদস্য মেডিচন গ্ৰাণ্ট, জন চি মেৰিয়াম, হেনৰী ফেয়াৰফিল্ড অচবৰ্ণ আৰু ভৱিষ্যতৰ সদস্য ফ্ৰেডৰিক ৰাছেল বাৰ্ণহামে চেভ দ্য ৰেডউডছ লীগ ১৯১৮ চনত প্ৰতিষ্ঠা কৰিছিল। ১৯২১ চনত, বুন আৰু ক্ৰকেট ক্লাবৰ সদস্য জন চি ফিলিপছে মাটি ক্ৰয় কৰিবলৈ আৰু হাম্বোল্ট ৰেডউডচ ষ্টেট পাৰ্কত ৰায়নেল বলিং মেম'ৰিয়েল গ্ৰোভ সৃষ্টি কৰিবলৈ ৩২,০০০ ডলাৰ দান কৰিছিল।
১৯২৭ চনত কেলিফৰ্ণিয়াই এটা ৰাজ্যিক উদ্যান প্ৰণালী সৃষ্টি কৰাৰ লগে লগে, সংৰক্ষিত ৰেডউড অঞ্চলৰ তিনিটা অঞ্চল- প্ৰেৰী ক্ৰীক ৰেডউডচ, ডেল নৰ্ট কোষ্ট ৰেডউডচ আৰু জেদিয়া মিলাই ৰেডউডচ ষ্টেট পাৰ্ক বনোৱা হয়। চতুৰ্থখন উদ্যান যাক হম্বোল্ট ৰেডউডচ ষ্টেট পাৰ্ক বোলা হয় ই এতিয়ালৈকে ব্যক্তিগত ৰেডউড ষ্টেট পাৰ্কৰ ভিতৰত সৰ্ববৃহৎ, কিন্তু ৰেডউড নেচনেল আৰু ষ্টেট পাৰ্ক প্ৰণালীত ইয়াৰ অন্তৰ্ভুক্ত নহয়। দ্বিতীয় বিশ্বযুদ্ধৰ সময়ত কাঠৰ উচ্চ চাহিদা আৰু ১৯৫০ৰ দশকত নিৰ্মাণৰ বৃদ্ধিৰ বাবে, এইখন ৰাষ্ট্ৰীয় উদ্যান নিৰ্মাণত পলম হৈছিল। চেভ দ্য ৰেডউডছ লীগ, চিয়েৰা ক্লাব আৰু নেচনেল জিওগ্ৰাফিক চছাইটিৰ দ্বাৰা ৰাষ্ট্ৰীয় উদ্যান নিৰ্মাণৰ প্ৰচেষ্টা ১৯৬০ ৰ দশকৰ আৰম্ভণিতে আৰম্ভ হৈছিল।
ৰেডউড ৰাষ্ট্ৰীয় উদ্যান সৃষ্টি কৰা বিধেয়কখন ৰাষ্ট্ৰপতি লিণ্ডন বি জনছনে ১৯৬৮ চনৰ ২ অক্টোবৰত স্বাক্ষৰ কৰিছিল। চেভ দ্য ৰেডউডছ লীগ আৰু অন্যান্য প্ৰতিষ্ঠানবোৰে ১00,000 একৰ (৪00 কিমি২)তকৈ অধিক ক্ৰয় কৰিছিল, যাৰ লগত বৰ্তমানৰ ৰাজ্যিক উদ্যানসমূহত যোগ দিয়া হৈছিল। পৰিৱেশবিদসকলৰ স্থানীয় সমৰ্থন আৰু লগিং কোম্পানীৰ বিৰোধিতা দুয়োটাৰ মাজত, ১৯৭৮ চনত এক বৃহৎ সম্প্ৰসাৰণত ৰেডউড ৰাষ্ট্ৰীয় উদ্যানত 48,000 একৰ (190 কিমি2) যোগ দিয়া হৈছিল। ।এই সম্প্ৰসাৰণে ৰেডউড ক্ৰীকৰ কাষৰ জলবিভাজনক উদ্যানৰ বাহিৰত বনধ্বংসৰ বিৰূপ প্ৰভাৱ পৰাৰ পৰা সুৰক্ষিত কৰিছিল। ফেডাৰেল আৰু ৰাজ্যিক উদ্যানসমূহ প্ৰশাসনিকভাৱে ১৯৯৪ চনত একত্ৰিত কৰা হৈছিল।
ৰাষ্ট্ৰসংঘই ১৯৮০ চনৰ ৫ ছেপ্টেম্বৰত ৰেডউড নেচনেল এণ্ড ষ্টেট পাৰ্কক বিশ্বৰ ঐতিহ্যক্ষেত্ৰ হিচাপে মনোনীত কৰে। মূল্যাঙ্কন সমিতিয়ে ৪,৫০০ বছৰ জুৰি ইয়াক লৈ ৫০ টা প্ৰাগৈতিহাসিক পুৰাতাত্ত্বিক স্থানৰ কথা উল্লেখ কৰিছিল। লগতে তেওঁলোকে এই উদ্যানখনৰ ওপৰত চলি থকা হাম্বোল্ট ষ্টেট ইউনিভাৰ্চিটিৰ গৱেষকসকলৰ গৱেষণাৰ কথাও উল্লেখ কৰিছিল ।
জলবায়ু
ৰেডউড উদ্যানত এক মহাসাগৰীয় নাতিশীতোষ্ণ বৰ্ষাৰণ্য জলবায়ু দেখা যায়। শীতল-গ্ৰীষ্মকালীন ভূমধ্যসাগৰীয় বৈশিষ্টও এই ঠাইত দেখা যায়। লগতে প্ৰশান্ত মহাসাগৰৰ জলবায়ুৰ দ্বাৰা এই অঞ্চল যথেষ্ট প্ৰভাৱিত। উপকূলীয় তাপমাত্ৰা সাধাৰণতে গোটেই বছৰ ৪০ ৰ পৰা ৬০ ডিগ্ৰী ফাৰেনহাইট (৪-১৫ °চেন্টিগ্ৰেড)ৰ ভিতৰত হয়। সাগৰীয় উপকূলৰ কাৰনে গ্ৰীষ্মকালত এই অঞ্চল অধিক গৰম আৰু শুকান হয়, আৰু শীতকাল ঠাণ্ডা হয়।
তথ্য সংগ্ৰহ
শ্ৰেণী:ৰাষ্ট্ৰীয় উদ্যান শ্ৰেণী:আমেৰিকা যুক্তৰাষ্ট্ৰ শ্ৰেণী:বিশ্ব ঐতিহ্যবাহী স্থান
ইভা আচাও
ইভা আচাও এগৰাকী অসমীয়া অভিনেত্ৰী। তেখেতে পঞ্চাশ-ষাঠিৰ দশকত কেইবাখনো অসমীয়া ছবিত অভিনয় কৰিছিল।
জন্ম আৰু কৈশোৰ
১৯৪০ চনৰ ১০ এপ্ৰিলত শিৱসাগৰ জিলাত এটা সংস্কৃতিৱান পৰিয়ালত ইভা আচাওৰ জন্ম হৈছিল। তেখেতে ১৯৫৮ চনত শিৱসাগৰ মহাবিদ্যালয়ৰ পৰা স্নাতক পৰীক্ষাত উত্তীৰ্ণ হয়।
অভিনয়
১৯৫৫ চনৰ ২ ডিচেম্বৰত মুক্তি পোৱা পিয়লি ফুকন বোলছবিৰ জৰিয়তে ইভা আচাওৱে অভিনয় জগতত প্ৰৱেশ কৰে। তেখেতৰ অভিনয় প্ৰতিভাই ভূপেন হাজৰিকাৰ দৰে কেইবাগৰাকী চিত্ৰনিৰ্মাতাক আকৰ্ষণ কৰে। আৰু ভূপেন হাজৰিকাই ইভা আচাওক এৰা বাটৰ সুৰ ছবিখনৰ বাবে চুক্তিবদ্ধ কৰে। সেই ছবিখন ১৯৫৬ চনত মুক্তি লাভ কৰে। ১৯৫৮ চনত "ভক্ত প্ৰহ্লাদ", ১৯৫৯ চনত "কেঁচাসোণ" আৰু "পুঁৱতি নিশাৰ সপোন" নামৰ ছবি কেইখনে মুক্তি লাভ কৰে। ১৯৫৭ চনতো তেখেতৰ দুখন ছবি ওলাইছিল।
১৯৫৮ চনত ফিল্মফেয়াৰ আলোচনীয়ে অনুষ্ঠিত কৰা সৰ্বভাৰতীয় 'প্ৰতিভা-সন্ধানী প্ৰতিযোগিতা'ত মহিলা শাখাত ইভা আচাওৱে শ্ৰেষ্ঠ প্ৰতিযোগীৰ বঁটা লাভ কৰে। ইয়াৰ পিছত ইভা আচাওৰ জনপ্ৰিয়তা বৃদ্ধি পায় আৰু বলীউদৰ প্ৰখ্যাত ছবি নিৰ্মাতা বিমল ৰয়ৰ পৰা তেওঁৰ আগন্তুক ছবি 'সুজাতা'ত অভিনয়ৰ বাবে প্ৰস্তাৱ লাভ কৰে যদিও ৰক্ষণশীল পৰিয়ালৰ পৰা অহা বাবে ইভা আচাওৱে সেই প্ৰস্তাৱ প্ৰত্যাখ্যান কৰে। ইয়াৰ উপৰিও ইভা আচাওৱে বঙালী চলচ্চিত্ৰ বাঘিণী, পাগলাবাবু আৰু তৃষ্ণাত অভিনয়ৰ বাবে প্ৰস্তাৱ লাভ কৰে যদিও সেই একে কাৰণতেই তেনে প্ৰস্তাৱসমূহ প্ৰত্যাখ্যান কৰে। ১৯৬০ চনত তেওঁ উৰ্দু চিনেমা "দূৰ হেই সুখ কি গাওঁ"-ত অভিনয় কৰাৰ সুযোগ পায়। এইবাৰো তেওঁক পিতৃয়ে বাধা প্ৰদান কৰিছিল যদিও শেহত মান্তি হয়। ১৯৬১ চনত ইভা আচাওৰ অভিনীত লাচিত বৰফুকন আৰু শকুন্তলা, ১৯৬২ চনত নৰকাসুৰ, ১৯৬৩ চনত মাটিৰ স্বৰ্গ আৰু ১৯৬৪ চনত মণিৰাম দেৱান মুক্তি পায়। ১৯৬৫ চনত মুক্তি লাভ কৰা ভূপেন হাজৰিকাৰ দ্বাৰা পৰিচালিত প্ৰতিধ্বনি চলচ্চিত্ৰখনত কৰা অভিনয় তেওঁৰ জীৱনৰ মাইলৰ খুঁটি বুলি কোৱা হয়।
১৯৬৬ চনৰ পৰা ১৯৭২ চনলৈ তেওঁ দাম্পত্য জীৱনৰ বাবে চিনেমা জগতৰ পৰা আঁতৰি আছিল। ১৯৭২ চনত পুনৰ 'ভাইটি' চিনেমাৰ দ্বাৰা ছবিজগতত আত্মপ্ৰকাশ কৰে। ভাইটি চিনেমাখন আছিল প্ৰথম অসমীয়া পূৰ্ণ-দৈৰ্ঘ্যৰ ৰঙীণ ছবি। ইয়াৰ পিছত ইভাই 'মমতা', 'পৰিণাম' আৰু 'সন্তান' ছবিত অভিনয় কৰে।
১৯৮২-৮৩ বৰ্ষত আচাৱে অনিৰ্বান থিয়েটাৰতো অভিনয় কৰিছিল।
দাম্পত্য জীৱন
১৯৬৬ চনত মঞ্চাভিনেতা এফ আৰ ৰাফেলৰ সৈতে ইভা আচাও বিবাহপাশত আৱদ্ধ হয়। বিবাহৰ পিছত তেওঁ নিজৰ নামটো ৰাণী ৰহিমলৈ সলনি কৰে যদিও তেওঁ নিজকে ইভা আচাও ৰহিম বুলিহে চিনাকি দি ভাল পাইছিল। বিয়াৰ পিছত তেওঁ কিছু বছৰৰ বাবে চিনেমা জগতৰ পৰা আঁতৰি আকাশবাণী ডিব্ৰুগঁড় কেন্দ্ৰত যোগদান কৰিছিল।
মৃত্যু
১৯৮৮ চনৰ ১৪ জুনত ইভা আচাওৱে জীৱন নাটৰ সামৰণি মাৰে।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমীয়া চলচ্চিত্ৰৰ অভিনেত্ৰী
ব্লেংক নয়জ
ব্লেংক নয়জ (Blank Noise) হৈছে ভাৰতত ৰাজপথত হোৱা হাৰাশাস্তি(ইভ টিজিং)ক প্ৰতিহত কৰিব বিচৰা এটা সম্প্ৰদায়/ৰাজহুৱা কলা প্ৰকল্প। ২০০৩ চনৰ আগষ্ট মাহত জেচমীন পাথেজাই আৰম্ভ কৰা এই প্ৰকল্পটো বাংগালুৰুৰ সৃষ্টি স্কুল অৱ আৰ্ট ডিজাইন এণ্ড টেকন'লজিত ছাত্ৰ প্ৰকল্প হিচাপে আৰম্ভ হৈছিল আৰু তাৰ পিছৰ পৰা ভাৰতৰ অন্যান্য চহৰতো বিয়পি পৰিছে।
কাৰ্যকলাপ
ব্লেংক নয়জৰ নেতৃত্ব আৰু পৰিচালনা সম্পূৰ্ণৰূপে স্বেচ্ছাসেৱকৰ দ্বাৰা কৰা হৈছে। ভৌগোলিক স্থান আৰু বয়সৰ গোটৰ বিভিন্ন পুৰুষ আৰু মহিলা স্বেচ্ছাসেৱকৰ এটা দলে সামূহিকভাৱে কাম কৰে৷ ব্লেংক নয়জে ৰাজপথৰ যৌন নিৰ্যাতনৰ বিষয়টোৰ ওপৰত ৰাজহুৱা আলোচনা পথ প্ৰশস্ত কৰিব বিচাৰে। কথোপকথনসমূহত সামূহিকভাৱে "ইভ-টিজিং"ৰ সংজ্ঞা গঢ়ি তোলাৰ পৰা আৰম্ভ কৰি "টিজিং", "হাৰাছমেণ্ট", "ফ্লাৰ্টিং"ৰ সীমা নিৰ্ধাৰণ কৰালৈকে অন্তৰ্ভুক্ত হৈ থাকে। এই গোটটোৱে ৰাজপথৰ যৌন হিংসা, হাৰাশাস্তি আৰু "ইভ-টিজিং"ৰ মূল্যাংকন কৰে আৰু সেইবোৰক ৰাজহুৱা স্থানত বিয়পাই দিয়ে, যাৰ ফলত ৰাজহুৱা তৰ্ক-বিতৰ্কৰ সৃষ্টি হয়।
ব্লেংক নয়জত মহিলাসকলক তেওঁলোকৰ চহৰৰ সৈতে থকা ভয়-ভিত্তিক সম্পৰ্কক পোনপটীয়াকৈ আৰু ৰাজহুৱা হস্তক্ষেপৰ জৰিয়তে সম্বোধন কৰা হয়, যিয়ে মহিলাসকলক ৰাজহুৱা স্থানত অচল হৈ নাথাকি "একছন হিৰো" হ'বলৈ প্ৰেৰণা দিয়ে। তেওঁলোকক Blank Noise Guys বুলি কোৱা হয়। ব্লেংক নয়জে ‘ইভ-টিজিং’ৰ দিশত মনোভাৱৰ পৰিৱৰ্তন হোৱাত সহায় কৰে আৰু বিষয়টোৰ সামূহিক দায়িত্ব ল’বলৈ জনসাধাৰণক জড়িত কৰে। যদিও ব্লেংক নয়জৰ প্ৰতিষ্ঠা বাংগালুৰুত হৈছিল, তথাপিও ই আন চহৰ যেনে: মুম্বাই, দিল্লী, চেন্নাই, কলিকতা, চণ্ডীগড়, হায়দৰাবাদ, লক্ষ্ণৌলৈ বিয়পি পৰিছে। ই "মই কেতিয়াও ইয়াক বিচৰা নাই" (I never ask for it) আদি অভিযানৰ জৰিয়তে লাজ আৰু দোষৰ ধাৰণাটোক মোকাবিলা কৰে। ইয়াৰ দ্বাৰা দূৰ কৰিব বিচৰা এটা গুৰুত্বপূৰ্ণ ধাৰণা হ’ল:মহিলাসকলে পিন্ধা কাপোৰৰ বাবেই হাৰাশাস্তিৰ সন্মুখীন হয়। ৰাজপথৰ কাৰ্যসূচী আৰু আলোচনাৰ জৰিয়তে ব্লেংক নয়জে ৰাজপথত মহিলাসকলৰ বাবে এক নিৰাপদ আৰু মুক্ত পৰিৱেশ লাভ কৰাৰ লক্ষ্যত উপনীত হোৱাৰ আশা কৰিছে, আৰু সাধাৰণতে নাৰীৰ প্ৰতি সমাজখনক অধিক সমতাবাদী হ’বলৈ সক্ষম কৰাৰ পথত অগ্ৰসৰ হৈছে। ২০১২ চনৰ ডিচেম্বৰ মাহত দিল্লীত চলন্ত বাছত এগৰাকী যুৱতীক নিৰ্মম দলবদ্ধ ধৰ্ষণৰ পিছত ব্লেংক নয়জে ছেফ চিটি প্লেজ আৰম্ভ কৰে, যিটো পদক্ষেপে নাগৰিকক মহিলাসকলৰ বাবে চহৰসমূহক সুৰক্ষিত কৰিব পৰা উপায়ৰ প্ৰতিশ্ৰুতি দিবলৈ আহ্বান জনায়।
এই প্ৰকল্পটোৱে বাৰ্তা স্প্ৰে পেইণ্টিং কৰা, ৰাজহুৱা স্থানত যৌন নিৰ্যাতনৰ বলি হোৱা লোকৰ সাক্ষ্য লিপিবদ্ধ কৰা, হাৰাশাস্তি বিৰোধী বাৰ্তা লিখা, টি চাৰ্ট ছপা কৰা আদি কাম হাতত লৈছে। ইয়াৰ উপৰিও ই বিক্ষোভ প্ৰদৰ্শন কৰিছে।
তথ্যসূত্ৰ
শ্ৰেণী:নাৰীবাদ
উইলিয়াম জেম্‌ছ
উইলিয়াম জেম্‌ছ (William James) (১১ জানুৱাৰী, ১৮৪২– ২৬ আগষ্ট, ১৯১০)এগৰাকী আমেৰিকান দাৰ্শনিক, মনোবিজ্ঞানী আৰু আমেৰিকা যুক্তৰাষ্ট্ৰত মনোবিজ্ঞানৰ পাঠ্যক্ৰম আগবঢ়োৱা প্ৰথমজন শিক্ষাবিদ। জেম্‌ছক উনৈশ শতিকাৰ অন্তিম সময়ৰ এজন অগ্ৰণী চিন্তাবিদ বুলি গণ্য কৰা হয়, লগতে সৰ্বাধিক প্ৰভাৱশালী আমেৰিকান দৰ্শনবিদ আৰু আমেৰিকান মনোবিজ্ঞানৰ পিতৃৰ মৰ্যাদা দিয়া হয়।
ছাৰ্লছ ছেণ্ডাৰ্ছ পিয়েৰ্ছৰ সৈতে জেম্‌ছে এখন দাৰ্শনিক বিদ্যালয় স্থাপন কৰিছিল, যাক কোৱা হৈছিল প্ৰৱণতা আৰু যাক কাৰ্যকৰী মনোবিজ্ঞানৰ এক প্ৰতিষ্ঠাপক বুলিও আখ্যা দিয়া হয়। ২০০২ চনত প্ৰকাশিত হোৱা Review of General Psychology-ৰ বিশ্লেষণত জেম্‌ছক বিংশ শতিকাৰ চতুৰ্দশ সৰ্বাধিক প্ৰখ্যাত মনোবিজ্ঞানী হিচাপে বিবেচিত কৰা হৈছে। ১৯৯১ চনত American Psychologist-ত প্ৰকাশিত এক জৰীপৰ মতে, জেম্‌ছৰ জনপ্ৰিয়তাক দ্বিতীয় স্থানত মানাংকিত কৰা হয়। তেওঁৰ স্থান আছিল উইলহেম ওৱাণ্ড্‌ট ('Wilhelm Wundt)ৰ পাছতেই, যাক পৰীক্ষামূলক মনোবিজ্ঞানৰ প্ৰতিষ্ঠাতা হিচাপে জনা যায়। জেম্‌ছে একধৰণৰ দাৰ্শনিক দৃষ্টিভংগীও প্ৰৱৰ্তন কৰিছিল, যাক কোৱা হয়- "radical empiricism"। ''
এটা প্ৰতিপত্তিশালী পৰিয়ালত জন্মগ্ৰহণ কৰা উইলিয়াম জেম্‌ছৰ পিতৃ আছিল হেনৰি জেম্‌ছ জ্যেষ্ঠ। তেখেত এজন ছুইডেনবৰ্গীয় ধৰ্মতত্ত্ববিদ আছিল। আনহাতে উইলিয়াম জেম্‌ছ ভ্ৰাতৃ আছিল বিখ্যাত ঔপন্যাসিক হেনৰি জেম্‌ছ আৰু দিনলিপি-লিখোঁতা এলিচ জেম্‌ছ। জেম্‌ছে এগৰাকী শৈল-চিকিৎসক হিচাপে প্ৰশিক্ষণ লৈছিল আৰু হাৰ্ভাৰ্ডত দেহবিদ্যা পঢ়াইছিল। কিন্তু তেখেতে নিজে কেতিয়াও চিকিৎসা-বিদ্যাৰ অনুশীলন কৰা নাছিল। তাৰ পৰিৱৰ্তে তেখেতে মনোবিজ্ঞান আৰু দৰ্শনতহে ৰাপ দেখুৱাইছিল। জেম্‌ছে বহুতো বিষয়ত চৰ্চা কৰিছিল, লেখা-মেলা কৰিছিল। তাৰে ভিতৰত শিক্ষা, মনোবিজ্ঞান, ধৰ্ম, মেটা-পদাৰ্থবিজ্ঞান, জ্ঞানতত্ত্ব, ৰহস্যবাদ আছিল প্ৰধান। তেখেতৰ কেইখনমান প্ৰভাৱশালী গ্ৰন্থ হৈছে The Principles of Psychology (মনোবিজ্ঞানৰ নীতি)। এইখন গ্ৰন্থ মনোবিজ্ঞানৰ ক্ষেত্ৰত এখন যুগান্তকাৰী গ্ৰন্থ হিচাপে বিবেচিত। তাৰ উপৰি তেখেতে লিখা Essays in Radical Empiricism গ্ৰন্থখন দৰ্শনৰ বাবে অতি প্ৰয়োজনীয় সমল হিচাপে পৰিচিত। বিভিন্ন ধৰ্মৰ ধৰ্মীয় অভিজ্ঞতাৰ অনুসন্ধানেৰে সমৃদ্ধ তেখেতৰ আন এখন গুৰুত্বপূৰ্ণ গ্ৰন্থ হৈছে-The Varieties of Religious Experience। এইখন গ্ৰন্থই মন-পৰিচৰ্যা বা 'mind-cure-ৰ বিষয়ে আলোচনা কৰে।
তথ্য উৎস
শ্ৰেণী: মৃত ব্যক্তি শ্ৰেণী: দাৰ্শনিক শ্ৰেণী: মনোবিজ্ঞানী শ্ৰেণী: আমেৰিকা যুক্তৰাষ্ট্ৰৰ ব্যক্তি
নৰ্মান প্ৰিচাৰ্ড
নৰ্মান গিলবাৰ্ট প্ৰিচাৰ্ড (Norman Gilbert Pritchard; ২৩ জুন ১৮৭৫ – ৩০ অক্টোবৰ ১৯২৯), যাক তেওঁৰ মঞ্চ নাম নৰ্মান ট্ৰেভাৰ বুলিও জনা যায়, এজন ব্ৰিটিছ-ভাৰতীয় খেলুৱৈ আৰু অভিনেতা আছিল যি ভাৰতক প্ৰতিনিধিত্ব কৰি ১৯০০ চনৰ পেৰিছ অলিম্পিকত এথলেটিকছত দুটা ৰূপৰ পদক অৰ্জন কৰিছিল। তেওঁ অলিম্পিক পদক অৰ্জন কৰা প্ৰথমজন এছিয়াত জন্ম হোৱা এথলীট আছিল। তেওঁ ২০০ মিটাৰ আৰু ২০০ মিটাৰ হাৰ্ডলছত অলিম্পিকত ভাৰতৰ হৈ প্ৰথম পদক জিকিছিল।
জীৱনী
নৰ্মান প্ৰিচাৰ্ডৰ জন্ম হৈছিল কলিকতাত জৰ্জ পিটাৰচেন প্ৰিচাৰ্ডৰ ঔৰষত আৰু হেলেন মেনাৰ্ড প্ৰিচাৰ্ডৰ গৰ্ভত।
নৰ্মান প্ৰিচাৰ্ড অলিম্পিকত অংশগ্ৰহণ কৰা প্ৰথম ভাৰতীয় খেলুৱৈ আছিল আৰু লগতে অলিম্পিক পদক জয় কৰা আৰু এছিয়াৰ কোনো ৰাষ্ট্ৰক প্ৰতিনিধিত্ব কৰা প্ৰথম খেলুৱৈ আছিল। তেওঁ পেৰিছত অনুষ্ঠিত ১৯০০ চনৰ গ্ৰীষ্মকালীন অলিম্পিকত দুটা ৰূপৰ পদক জিকিছিল, ২০০ মিটাৰ দৌৰত সোণৰ পদক বিজয়ী আমেৰিকা যুক্তৰাষ্ট্ৰৰ ৱাল্টাৰ টেৱক্সবাৰীৰ পাছত তেওঁ দ্বিতীয় স্থান পাইছিল আৰু ২০০ মিটাৰ হাৰ্ডলছতো আমেৰিকা যুক্তৰাষ্ট্ৰৰ কিংবদন্তি খেলুৱৈ এলভিন ক্ৰেঞ্জলিনৰ পাছত দ্বিতীয় স্থান লাভ কৰিছিল। তেওঁ ১১০ মিটাৰ হাৰ্ডলছৰ ফাইনেলত উপনীত হৈছিল, কিন্তু দৌৰ শেষ কৰা নাছিল; তেওঁ ৬০ মিটাৰ আৰু ১০০ মিটাৰ দৌৰতো অংশগ্ৰহণ কৰিছিল, য'ত তেওঁ ফাইনেলৰ বাবে যোগ্যতা অৰ্জন কৰিবলৈ ব্যৰ্থ হৈছিল।
২০০৫ চনত ২০০৪ চনৰ গ্ৰীষ্মকালীন অলিম্পিকৰ বাবে ইণ্টাৰনেচনেল এছ'চিয়েচন অফ এথলেটিকছ ফেডাৰেছনে আনুষ্ঠানিক ট্ৰেক এণ্ড ফিল্ড পৰিসংখ্যা প্ৰকাশ কৰিছিল। ঐতিহাসিক ৰেকৰ্ডৰ শাখাত প্ৰিচাৰ্ডক ১৯০০ চনত গ্ৰেট ব্ৰিটেইনৰ হৈ প্ৰতিযোগিতা কৰা বুলি তালিকাভুক্ত কৰা হৈছিল। অলিম্পিক ইতিহাসবিদসকলৰ গৱেষণাই দেখুৱাইছে যে ১৯০০ চনৰ জুনত ব্ৰিটিছ এথলেটিকছ চেম্পিয়নশ্বিপত অংশগ্ৰহণ কৰাৰ পিছত প্ৰিচাৰ্ডক প্ৰকৃততে গ্ৰেট ব্ৰিটেইনক প্ৰতিনিধিত্ব কৰিবলৈ বাছনি কৰা হৈছিল। অৱশ্যে, আন্তঃৰাষ্ট্ৰীয় অলিম্পিক কমিটিয়ে এতিয়াও প্ৰিচাৰ্ডক ভাৰতৰ হৈ প্ৰতিদ্বন্দ্বিতা কৰা বুলি গণ্য কৰে, আৰু তেওঁৰ দুটা পদকৰ কৃতিত্ব ভাৰতক দিয়ে।
প্ৰিটচাৰ্ডে ১৮৯৪ চনৰ পৰা ১৯০০ চনলৈ একেৰাহে সাত বছৰৰ বাবে বেংগল প্ৰদেশৰ ১০০ গজ দৌৰৰ খিতাপ জয় কৰে আৰু ১৮৯৮-৯৯ চনত এক মিট ৰেকৰ্ড স্থাপন কৰে। তেওঁ ৪৪০ গজ (১/৪ মাইল) দৌৰ আৰু ১২০ গজৰ হাৰ্ডলছো জিকিছিল।
তেওঁ কলিকতাৰ ছেইণ্ট জেভিয়াৰ কলেজত অধ্যয়ন কৰিছিল আৰু ১৮৯৭ চনৰ জুলাইত সোভাবজাৰৰ বিৰুদ্ধে ছেইণ্ট জেভিয়াৰৰ হৈ এখন মুকলি ফুটবল টুৰ্ণামেণ্টত প্ৰথম হেট্ৰিকৰ কৰাৰ কৃতিত্ব অৰ্জন কৰে।
তেওঁ ১৯০০ চনৰ পৰা ১৯০২ চনলৈ ভাৰতীয় ফুটবল সংস্থাৰ সম্পাদক হিচাপে কাৰ্যনিৰ্বাহ কৰিছিল। তেওঁ ১৯০৫ চনত স্থায়ীভাৱে ব্ৰিটেইনলৈ গুচি যায়।
তাৰ পিছত তেওঁ অভিনয়ত কেৰিয়াৰ গঢ়িবলৈ আমেৰিকা যুক্তৰাষ্ট্ৰলৈ যায় আৰু নৰ্মান ট্ৰেভাৰ মঞ্চ নামৰে নিৰ্বাক হলিউড চলচ্চিত্ৰত অভিনয় কৰে। হলিউডত অভিনয় কৰা তেওঁ আছিল প্ৰথমজন অলিম্পিয়ান।
মৃত্যু
১৯২৯ চনৰ ৩০ অক্টোবৰত লছ এঞ্জেলছত মগজুৰ ৰোগত তেওঁৰ মৃত্যু হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:যুক্তৰাজ্যৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ এথলীট শ্ৰেণী:হলিউড অভিনেতা শ্ৰেণী:অলিম্পিকত পদক বিজয়ী ভাৰতীয়
অভয়া হিৰন্ময়ী
প্ৰাৰম্ভিক জীৱন আৰু শিক্ষা
সৃষ্টিশীল বাতাৱৰণৰে সমৃদ্ধ, থিৰুৱনন্তপুৰুমৰ এটা পৰিয়ালত অভয়াই জন্মলাভ কৰিছিল। হিৰন্ময়ীয়ে সংগীতৰ কোনোধৰণৰ আনুষ্ঠানিক প্ৰশিক্ষণ লোৱা নাছিল। সংগীতৰ প্ৰাথমিক শিক্ষা তেখেতে গ্ৰহণ কৰিছিল মাতৃ লতিকাৰ পৰা। মাতৃ লতিকা আছিল সংগীতত এগৰাকী স্নাতকোত্তৰ ডিগ্ৰীধাৰী মহিলা। তাৰ লগতে তেখেত অধ্যাপক নেয়াটিংকাৰা এম.কে. মোহনচন্দ্ৰনৰ শিষ্যা আছিল। হিৰন্ময়ীয়ে খুড়ায়েকৰ পৰা পৰোক্ষভাৱে সংগীতৰ উচ্চ শিক্ষা লৈছিল। অধ্যাপক খুড়ায়েকে স্বাতী থিৰুনাল সংগীত মহাবিদ্যালয়ত সংগীতৰ পাঠদান কৰিছিল। অভয়াৰ দেউতাক জি. মোহনে দূৰদৰ্শন কেন্দ্ৰত কাৰ্যসূচী প্ৰযোজক অথবা প্ৰগ্ৰাম প্ৰডিউছাৰ হিচাপে কাম কৰিছিল।
থিৰুৱনন্তপুৰুমতে ডাঙৰ-দীঘল হোৱা হিৰন্ময়ীয়ে কাৰ্মেল স্কুলত পঢ়া-শুনা কৰিছিল। সংগীতত কেৰিয়াৰ এটা গঢ়াৰ পূৰ্বতে তেখেতে অভিযান্ত্ৰিকত নামভৰ্তি কৰিছিল। অৱশ্যে শিক্ষা সমাপ্ত নহ'ল। সংগীতশিল্পী গোপী সুন্দৰৰ সৈতে অভয়া হিৰন্ময়ীয়ে লিভ্-ইন সম্পৰ্কত আছিল। ২০১৮ চনৰ জুলাই মাহত তেওঁ ঘোষণা কৰিলে যে-এই বিশেষ সম্পৰ্কটোৱে ন বছৰ অতিক্ৰম কৰিছে।
কৰ্মজীৱন
হিৰন্ময়ীয়ে ২০১৪ চনত কেৰিয়াৰ আৰম্ভ কৰে। তেখেতে মালায়ালম ছবিত সহকাৰী/সহযোগী কণ্ঠ হিচাপে আত্মপ্ৰকাশ কৰিছিল। তেখেতৰ প্ৰথমটো গীত আছিল "নাকো পেণ্টা নাকো টাকা"; য'ত তেখেতে স্বাহিলী উপভাষাত সহযোগী কণ্ঠ হিচাপে কণ্ঠদান কৰিছিল। তাৰ পিছত তেখেতে "থান্নে থান্নে" গীতটোত কণ্ঠদান কৰে। ২০১৫ চনৰ "টু কাউণ্ট্ৰিছ" নামৰ এই ছবিখনৰ সংগীতকাৰ আছিল গোপী সুন্দৰ। গোপী সুন্দৰে হিৰন্ময়ীৰ কণ্ঠটোক এইটো গীতত "ইণ্টাৰলিউড" হিচাপে ব্যৱহাৰ কৰিছিল। একেটা বছৰতে তেখেতে "চ'টি জিন্দেগী" নামৰ তেলেগু ভাষাৰ গীতটোতো কণ্ঠদান কৰিছিল। ২০১৬ চনত তেখেতে কণ্ঠশিল্পী কাৰ্তিকৰ লগত "জেমছ এণ্ড এলিছ" ছবিখনৰ গীত এটি গায়। ২০১৭ চনত "গোড়ালোচনা" শীৰ্ষক ছবিত গোৱা "কয়িকড়ে" গীতটো খুব কম দিনৰ ভিতৰতে জনপ্ৰিয় হৈ উঠে। এই গীতটোৰ সুৰ ৰচিছিল তেখেতে দীৰ্ঘদিনীয়া সহযোগী গোপী সুন্দৰে। এইটো গীতেই তেখেতলৈ প্ৰথমটো "এছিয়াভিছন" বঁটা লৈ আহিছিল। গীতটিৰ পৰিৱেশনত দেখুউৱা পাৰদৰ্শিতাৰ বাবে তেখেতক এইটো বঁটাৰে বিভূষিত কৰা হৈছিল।
বাহ্যিক সংযোগ
শ্ৰেণী: ভাৰতীয় কণ্ঠশিল্পী শ্ৰেণী:ভাৰতৰ ব্যক্তি
মই ভাবোঁ, গতিকে মই আছোঁ
মই ভাৱো, গতিকে মই আছোঁ এই বাক্য শাৰী প্ৰসিদ্ধ ফৰাচী দাৰ্শণিক, গণিতজ্ঞ আৰু বৈজ্ঞানিক ৰেনেইঁ দেইকাৰ্তেৰ দ্বাৰা উপস্থাপিত এক বিখ্যাত দাৰ্শণিক উক্তি। কালক্ৰমত এই উক্তি পশ্চিমীয়া দৰ্শণৰ এক মৌলিক উপাদান হিচাপে বিবেচিত হৈছিল, কিয়নো সকলো জ্ঞান "মই আছোঁ" এই জ্ঞানৰ আধাৰৰ পৰাই আৰম্ভ হয়।
ৰেনেইঁ দেইকাৰ্তেৰ মতে আমি কোনেও আমাৰ অস্তিত্বৰ ওপৰত সন্দেহ কৰিব নোৱাৰোঁ কিয়নো সন্দেহ কৰাৰ মুহূৰ্ততেই আমাৰ অস্তিত্ব প্ৰমাণ হব। তেওঁৰ মতে বাকী সকলো জ্ঞান আমাৰ কল্পনাকৃত, কাৰোবাৰ মায়া বা প্ৰতাৰণাৰ ফল বা নিজৰ ভুল বা জ্ঞানেন্দ্ৰিয়ৰ পৰিসীমতাৰ বাবে অশুদ্ধ হোৱাৰ অৱকাশ আছে কিন্তু "মই ভাৱো, গতিকে মই আছোঁ" এই জ্ঞান কোনোপধ্যেই অশুদ্ধ বা মিছা হব নোৱাৰে।
দেইকাৰ্তেৰ এই "মই ভাৱো, গতিকে মই আছোঁ" (je pense, donc je suis) উক্তি পোনপ্ৰথমে তেওঁৰ ফৰাচী ভাষাত লিখা Discours de la Méthode (১৬৩৭) নামৰ কিতাপ খনত প্ৰকাশ পায় য'ত তেওঁ লিখিছিল:
"(ফৰাচী:) Ainsi, à cause que nos sens nous trompent quelquefois, je voulus supposer qu'il n'y avoit aucune chose qui fût telle qu'ils nous la font imaginer; Et parce qu'il y a des hommes qui se méprennent en raisonnant, même touchant les plus simples matières de Géométrie, et y font des Paralogismes, jugeant que j'étois sujet à faillir autant qu'aucun autre, je rejetai comme fausses toutes les raisons que j'avois prises auparavant pour Démonstrations; Et enfin, considérant que toutes les mêmes pensées que nous avons étant éveillés nous peuvent aussi venir quand nous dormons, sans qu'il y en ait aucune pour lors qui soit vraie, je me résolus de feindre que toutes les choses qui m'étoient jamais entrées en l'esprit n'étoient non plus vraies que les illusions de mes songes. Mais aussitôt après je pris garde que, pendant que je voulois ainsi penser que tout étoit faux, il falloit nécessairement que moi qui le pensois fusse quelque chose; Et remarquant que cette vérité, je pense, donc je suis, étoit si ferme et si assurée, que toutes les plus extravagantes suppositions des Sceptiques n'étoient pas capables de l'ébranler, je jugeai que je pouvois la recevoir sans scrupule pour le premier principe de la Philosophie que je cherchais."
"(অসমীয়া:) এইধৰণে যেতিয়া দেখা গ'ল যে আমাৰ ইন্দ্ৰিয়বোৰে আমাক কেতিয়াবা ঠগাব পাৰে, মই ভাবিবলৈ বিচাৰিছিলো যে আমাৰ আগত উন্মোচিত সকলোবোৰেই দৰাচলতে বাস্তৱত নাথাকিব (নহ'ব) পাৰে; আৰু কিয়নো কিছুমান মানুহে যুক্তিবাদত ভুল কৰে, আনকি জ্যামিতিৰ কিছুমান সৰু সৰু বিষয়তো যুক্তিভ্ৰমৰ চিকাৰ হয়, মই, ময়ো আনৰ দৰে একেধৰণৰ ভুলৰ বশবৰ্তী হ'ব পাৰো বুলি আশ্বস্ত হৈ, ইয়াৰ আগতে প্ৰতিপাদন কৰা সকলো যুক্তিবাদক নাকচ কৰিছিলো আৰু শেষত যেতিয়া বিবেচনা কৰিছিলো যে সাৰে থকা অৱস্থাত আমি অনুভৱ কৰিব পৰা সকলো চিন্তা (ধাৰণা) আমি শুই থাকিলেও অনুভৱ কৰিব পাৰো যি সময়ত সেইবোৰৰ কোনোটোৱেই সত্য নহয়, মই ধৰি লৈছিলো যে সাৰে থকা অৱস্থাত মোৰ মূৰত সোমোৱা সকলো বস্তুগত (ধাৰণা)ত মোৰ সপোনৰ ভ্ৰমবোৰতকৈ বেছি সত্য নিহীত হৈ থকা নাই। কিন্তু লগে লগেই মই দেখিলো যে যিসময়ত মই ভাবিবলৈ ইচ্ছা কৰিছিলো যে সকলোবোৰ মায়া, এইটো অতিকে প্ৰয়োজনীয় হৈ পৰিল যে, মই, যি এইবোৰ ভাবিছো, সেই "মই"টো কিবা এটা হ'বই লাগিব আৰু মই দেখিলো যে এই জ্ঞান মই ভাৱো, গতিকে মই আছোঁ এনে এক অৱধাৰিত সত্য আৰু নিশ্বিত তথ্যোক্তি যাক লৈ সন্দেহ কৰাৰ কোনো থল নাই লাগিলে সন্দেহবাদী সকলে সন্দেহ আছে বুলি যিমানেই বিয়াগোম যুক্তি দি মোক বিচলিত কৰিবলৈ চেষ্টা নকৰক কিয়; কাজেই মই সিদ্ধান্তত উপনীত হৈছিলো যে মই বিচাৰি থকা দৰ্শণৰ মৌলিক সূত্ৰটো এইটো বুলিয়েই নিঃসঙ্কোচে গ্ৰহণ কৰিব পাৰো।"
জন্মৰ পাচত নিজৰ অস্তিত্ব অনুভৱেই হৈছে এনে এক জ্ঞান যাৰবাবে কোনো প্ৰমাণ নালাগে আৰু য'ত নিজৰ বা আনকোনো সন্দেহবাদী মানুহৰ সন্দেহ কৰাৰ থল নাথাকে আৰু গতিকে এই উক্তিৰ সমৰ্থনত কোনো পূৰ্বযুক্তিৰো প্ৰয়োজন নাই।
তথ্য সংগ্ৰহ
শ্ৰেণী:শ্লোগান
দীক্ষু শৰ্মা
শ্ৰেণী:অসমৰ ব্যক্তি শ্ৰেণী:অসমীয়া কণ্ঠশিল্পী
মনোবিজ্ঞানী
মনোবিজ্ঞানী (Psychologist) হৈছে এনে এগৰাকী ব্যক্তি যি অস্বাভাৱিক মানসিক স্থিতি, বোধগত, ধাৰণাগত, আৱেগজনিত আৰু সামাজিক ক্ৰিয়া আৰু আচৰণৰ বিষয়ে অধ্যয়ন অথবা চৰ্চা কৰে। এই বৃত্তিৰ লগত জড়িত ব্যক্তিসকলে পৰীক্ষা-নিৰীক্ষা, পৰ্যবেক্ষণ, আৰু ৰেকৰ্ডিঙৰ দ্বাৰা ব্যক্তিবিশেষৰ পাৰস্পৰিক আন্তঃসম্পৰ্ক আৰু পৰিৱেশৰ ওপৰত সৃষ্টি হোৱা প্ৰভাৱৰ মূল্যাংকন কৰে।
কঠনা ফুল
কঠনা ফুল (Pinwheel Flower, Crape Jasmine, East India Rosebay and Nero's Crown) হৈছে এবিধ চিৰসেউজীয়া উদ্ভিদ প্ৰজাতি। হাবিত গজে বাবে ইয়াক বন-তগৰ বুলিও কোৱা হয়। ইয়াৰ ফুল গন্ধহীন আৰু সুগন্ধি উভয়েই হ’ব পাৰে, পাতৰ কাষ বা ডালৰ আগত বগা ফুলৰ থুপিয়ে গছ ভৰি থাকে। ফুল ৩-৫ চেমি বহল, একক বা দ্বৈত বা আধাদ্বৈত, পুষ্পদণ্ডৰ আগত ৫টি পাহি থাকে, পাহিবোৰ চেপেটা। ফল সেউজীয়া, ভিতৰত ৰঙা আৰু বিদাৰী।
ইয়াৰ দ্বিপদী বৈজ্ঞানিক নাম Tabernaemontana divaricata। বাংলাদেশত ইয়াৰ অন্য জনপ্ৰিয় নাম কাঠমল্লিকা। কাঠমল্লিকা ফুলৰ আৰু অনেক সুন্দৰ সুন্দৰ নাম আছে, যেনে: চাঁদনী, কড়ি। কাণ্ডত গাখীৰৰ দৰে ৰস থাকে বাবে ইয়াক কোনো কোনো এলেকাত দুধফুল নামেও আখ্যায়িত কৰা হয়। ইয়াৰ মূল সৌন্দৰ্য্য হৈছে বিশুদ্ধ বগা বৰ্ণৰ ফুল। নামনি অসমত এই ফুলক বহুতে কাঠেন্দা বুলিও কয় ৷ বসন্ত দেখা দিলে এই ফুলেৰে অসমীয়া সমাজত পূজা কৰাৰ আচাৰ বহু ঠাইত দেখা যায় ৷
তথ্য সংগ্ৰহ
শ্ৰেণী:ফুল
লাকুৱা তাপ বিদ্যুৎ কেন্দ্ৰ
তথ্য সংগ্ৰহ
শ্ৰেণী:অসমৰ উদ্যোগ
ফিল্মফেয়াৰ বঁটা
ফিল্মফেয়াৰ বঁটা হৈছে হিন্দী ভাষাৰ চলচ্চিত্ৰ উদ্যোগৰ শৈল্পিক আৰু প্ৰযুক্তিগত প্ৰতিভাৰ সম্মানাৰ্থে প্ৰদান কৰা এক বঁটা। ফিল্মফেয়াৰ অনুষ্ঠানটো ভাৰতৰ অন্যতম উল্লেখযোগ্য চলচ্চিত্ৰ অনুষ্ঠান।  বঁটাবোৰ প্ৰথমবাৰৰ বাবে ১৯৫৪ চনত টাইমচ গ্ৰুপৰ দ্বাৰা ৰাষ্ট্ৰীয় চলচ্চিত্ৰ বঁটা হিচাপে আৰম্ভ হৈছিল। প্ৰাথমিকভাৱে তেওঁলকৰ টাইমচ অফ ইণ্ডিয়াৰ সম্পাদক ক্লিয়াৰ মেণ্ডোনকাৰ পিছত "ক্লিয়াৰ ৱায়াৰ্ডচ" বা "দি ক্লাৰচ" হিচাপে উল্লেখ কৰা হৈছিল। ১৯৫৬ চনত এখন দ্বৈত ভোটিং চিষ্টেম তৈয়াৰ কৰা হৈছিল। এই চিষ্টেমৰ অধীনত, ৰাষ্ট্ৰীয় চলচ্চিত্ৰ বঁটাবোৰৰ বিপৰীতত, যিবিলাক ভাৰত চৰকাৰ কৰ্তৃক নিযুক্ত এখন পেনেলৰ দ্বাৰা সিদ্ধান্ত লোৱা হয়, ফিল্মফেয়াৰ বঁটাবোৰ জনসাধাৰণ আৰু বিশেষজ্ঞসকলৰ এটা কমিটি উভয়ই ভোট দিয়ে।
এই অনুষ্ঠানতো অতীতত বিভিন্ন বেচৰকাৰী সংস্থাসমূহৰ লগতে বৰ্তমান বিধানবোৰত স্পনচৰ কৰা হৈছিল। নব্বৈৰ দশকত ভালেমান বছৰ সময় ধৰি টেলিভিচন প্ৰেমী ৰাইজৰ বাবে এটা পোনে পোনে অনুষ্ঠান সম্প্ৰচাৰিত হৈছিল কিন্তু পিছত নজনা কাৰণত এইটো বন্ধ কৰি দিয়া হৈছিল। ২০০০ চনৰ পৰা, বঁটা অনুষ্ঠানৰ ৰেকৰ্ড কৰা আৰু সম্পাদিত সংস্কৰণটো ইতিমধ্যে অনুষ্ঠানটো অনুষ্ঠিত হোৱাৰ এক-দুই'সপ্তাহ পিছত এচইটি(SET)-ত টেলিভিচন কৰা হৈছিল। ২০১৮ চনৰ পৰা, অনুষ্ঠানটো ৰং চ্যানেলবোৰত প্ৰচাৰিত হৈছে। ৬৫তম ফিল্মফেয়াৰ বঁটা ইভেণ্টটো ২০২০ চনৰ ১৬ ফেব্ৰুৱাৰী গুৱাহাটীৰ সৰুসজাই ষ্টেডিয়ামত অনুষ্ঠিত হৈছিল।
ফিল্মফেয়াৰ বঁটাবোৰ প্ৰায়ভাগ হিন্দী চলচ্চিত্ৰ প্ৰতিষ্ঠানৰ আমেৰিকা যুক্তৰাষ্ট্ৰৰ অস্কাৰ বঁটা সমতুল্য হিচাপে বিবেচিত হয়। ১৯৯০-ৰ দশকৰ মাজভাগত লৈকে মুম্বাইত আৰু কিছুমান বঁটা বিয়পাই পৰা লৈকে ফিল্মফেয়াৰ বঁটাবোৰ বলিউডৰ প্ৰধান আৰু আটাইতকৈ স্বীকৃত বঁটা আছিল। এইটো ২০০০-ৰ দশকৰ পিছৰ পৰা দৰিদ্ৰ দৰ্শনৰ ফলস্বৰূপ।
ফ্লেগশিপ ইভেণ্টৰ লগতে ফিল্মফেয়াৰৰ অন্যান্য ভাৰতীয় চলচ্চিত্ৰ শিল্পৰো ৰূপ আছে, যেনে- দক্ষিণ ভাৰতীয় চলচ্চিত্ৰৰ ফিল্মফেয়াৰ বঁটা দক্ষিণ, মাৰাঠি চলচ্চিত্ৰৰ বাবে ফিল্মফেয়াৰ মাৰাঠি বঁটা আৰু পূৱ ভাৰতীয় চলচ্চিত্ৰৰ ফিল্মফেয়াৰ বঁটা পূৱ।
ভূমিকা
ফিল্মফেয়াৰ বঁটা প্ৰথম ১৯৫৪ চনত আৰম্ভ হৈছিল। টাইমচ অফ ইণ্ডিয়া সমালোচক Clare Mendonca-ৰ নাম অনুসৰি এই Clares বঁটাৰ আচল নাম আছিল। ফিল্মফেয়াৰৰ পাঠকসকলে বিজয়ীসকলৰ সিদ্ধান্ত ল'ব পাৰিছিল, আৰু গোটেই ভাৰতত বিয়পি পৰা ২০,০০০-তকৈ বেছি পাঠকসকলে নিৰ্বাচনত অংশ লৈছিল; জনপ্ৰিয় ভোটৰ বিজয়ীসকলক ট্ৰফি দিয়া হৈছিল। ১৯৮৪ চনৰ ২১ মাৰ্চ মুম্বইৰ মেট্ৰো থিয়েটাৰত অনুষ্ঠিত প্ৰথম বঁটা অনুষ্ঠানত, কেৱল পাঁচখন বঁটা প্ৰদান কৰা হৈছিল: শ্ৰেষ্ঠ চলচ্চিত্ৰ, শ্ৰেষ্ঠ পৰিচালক, শ্ৰেষ্ঠ অভিনেতা, শ্ৰেষ্ঠ অভিনেত্ৰী আৰু শ্ৰেষ্ঠ সংগীত পৰিচালক। "দো বিঘা জমিন" প্ৰথম চলচ্চিত্ৰ যিটো শ্ৰেষ্ঠ চলচ্চিত্ৰৰ বঁটা লাভ কৰিছিল। বেলেগ চাৰি বিভাগৰ বাবে প্ৰথম বিজয়ীসকল হ’ল: দো বিঘা জমিনেৰ পৰিচালক বিমল ৰায়, "দাগ" অভিনয়ৰ বাবে দিলীপ কুমাৰ, "বৈজু বাউৰা"ত অভিনয়ৰ বাবে "মীনা কুমাৰী" আৰু "বৈজু বাউৰাত" তেওঁৰ সংগীতৰ বাবে "নওচাদ আলী"। ফিল্মফেয়াৰ বঁটা জোঠত বিদ্যা বালান আৰু "গৌৰী শিণ্ডি"ৰ লগতে ২০১৭ চনত সৰু ফিল্ম বিভাগও প্ৰৱৰ্তন কৰিছিল। শ্ৰেষ্ঠ সৰু ফিল্মৰ পিপলচ চয়েচ বঁটা খামখা-ৰ পৰা উপস্থাপিত হৈছিল। চাটনি, মেতিতালি কুষ্টি আৰু তাণ্ডৱৰ নিচিনা স্বল্পদৈৰ্ঘ্য চলচ্চিত্ৰ বঁটাও জিকিছে।
হলিউড তাৰকা গ্ৰেগৰি পেকক ১৯৫৪ চনৰ ২১ মাৰ্চ মুম্বাইৰ মেট্ৰো থিয়েটাৰত প্ৰথম বঁটাৰ বাবে অতিথি হিচাপে উপস্থিত হোৱাৰ বাবে আমন্ত্ৰণ জনোৱা হৈছিল, কিন্তু কলম্বোৰ পৰা তেওঁৰ বিমানটো পলম হোৱাৰ বাবে অনুষ্ঠানত অংশ লব নোৱাৰিছিল। কিন্তু, পেক মুম্বাইৰ ৱেলিংটন ক্লাবত (জিমখানা) ৱায়াৰ্ড নাইটৰ পিছত তেওঁ ভোজন সভাত অংশ লৈছিল।
১৯৮৬ আৰু ১৯৮৭-ত স্থগিতকৰণ
১৯৮৫ চনৰ বিজয়ীসকলৰ ১৯৮৬ চনত ঘোষণা কৰা হৈছিল আৰু ১৯৮৬ চনৰ ডিচেম্বৰত ব্ৰেবৰ্ণ ষ্টেডিয়ামত এই অনুষ্ঠানটো অনুষ্ঠিত হোৱাৰ কথা আছিল। দুৰ্ভাগ্যবশতঃ, 'বোম্বাই ফিল্ম ইণ্ডাষ্ট্ৰি'-ৰ পিছত ভাল বিতৰ্কিত হোৱাৰ বাবে মহাৰাষ্ট্ৰ চৰকাৰৰ লগতে ইচ্যুবোৰ ১৯৮৬ চনত ধৰ্মঘটত গৈছিল। গতিকে অনুষ্ঠানটো পিছৰ বছৰত হেঁচাঁ দিয়া হৈছিল। ১৯৮৫ চনৰ বিজয়ীসকলক সুৰক্ষাৰ কাৰণে ১৯৮৮ চনৰ ২৮ জানুৱাৰীত বঁটা দিয়া হৈছিল, ১৯৮৬ আৰু ১৯৮৭ চনৰ বাবে ফিল্মফেয়াৰ বঁটা দিয়া হোৱা নাই।
ফিল্মফেয়াৰ মূৰ্তিকা
আঙুলৰ স্পৰ্শত এগৰাকী মহিলাৰ হাত নৃত্যৰ সংখ্যাত উত্থিত হৈছে এনে চিত্ৰিত এই মূৰ্তিকাটোত সাধাৰণত "দি ব্লাক লেডি" (বা "দি ব্লাক ইন লেডি") বোলা হয়। মূলত এন.জি. পাঞ্চাৰে ডিজাইন কৰিছে টাইমচ অফ ইণ্ডিয়াৰ আৰ্ট ডিৰেক্টৰ ৱাল্টাৰ লেংহেমাৰ-ৰ তত্ত্বাবধানত, এইটো সাধাৰণত ব্ৰোঞ্জ দি তৈয়াৰ কৰা হয়, ইয়াৰ উচ্চতা ৪৬.৫ চেণ্টিমিটাৰ আৰু ওজন প্ৰায় পাঁচ কেজি। বঁটাৰ ২৫ তম বছৰ উৎযাপনৰ বাবে, মূৰ্তিকাবোৰ ৰূপৰে তৈয়াৰ কৰা হৈছিল আৰু ৫০ তম বছৰ উৎযাপনৰ বাবে মূৰ্তিকাবোৰ সোণৰে তৈয়াৰ কৰা হৈছিল। ফিল্মফেয়াৰ ট্ৰ’ফিটো ২০০০ চনৰ পৰা দি এৱাৰ্ড গেলাৰী দ্বাৰা নিৰ্মিত ২০১২ লকে ত্ৰ’ফিটোত কিছু পৰিবৰ্তন হৈছিল। কিন্তু শেহতীয়া, ২০১৩ লৈকে, ট্ৰ’ফিটোক থ্ৰী-ডি নিহাৰ দিয়াৰ বাবে এখন বিশাল পৰিবৰ্তন কৰা হৈছে। এই পৰিবৰ্তনৰ বাবে দুটা কাৰণ দিয়া হৈছিল। আয়োজসকলে বিশ্বাস কৰে যে আজিৰ বিশ্বত প্ৰযুক্তিৰ ক্ষেত্ৰত বহু অগ্ৰগতিৰ লগত এইটো মিলাই লোৱা প্ৰয়োজন আছিল যিটো অহা বছৰসমূহতো আৰু অধিক অগ্ৰসৰ হব। ইয়াৰ উপৰিও, এইটো আছিল মুম্বাইৰ ফিল্মফেয়াৰত ২০১৩ চনৰ বঁটাৰ সংহতিৰ মূল প্ৰতিপাদ্য কৰাৰ চেষ্টা: ভবিষ্যতত এশ বছৰৰ জাপ দিয়া।
ৰেড কাৰ্পেট
ৰেড কাৰ্পেট এনে এখন অংশ যিটো আচল অনুষ্ঠানৰ আৰম্ভ হোৱাৰ আগত ঘটে। এইটো তেতিয়াই হয় যেতিয়া ভাৰতীয় চলচ্চিত্ৰত অৱদান ৰাখিছে অভিনেতা, অভিনেত্ৰী, প্ৰযোজক, পৰিচালক, গায়ক, সুৰকাৰ আৰু বেলেগে। হোষ্টবোৰ আসন্ন পাৰফৰ্মেঞ্চ সম্পৰ্কত চেলিব্ৰিটিসকলৰ সোধপোচ কৰে আৰু তেওঁলোক ভাবে যে ব্লাক লেডিক ঘৰতে লৈ যোৱাৰ উপযুক্ত।
মেধা বঁটা
• শ্ৰেষ্ঠ চলচ্চিত্ৰ
• শ্ৰেষ্ঠ পৰিচালক
• শ্ৰেষ্ঠ অভিনেতা
• শ্ৰেষ্ঠ অভিনেত্ৰী
• শ্ৰেষ্ঠ সহায়ক অভিনেতা
• শ্ৰেষ্ঠ সহায়ক অভিনেত্ৰী
• নেতিবাচক ভূমিকাৰ শ্ৰেষ্ঠ পাৰফৰ্মেঞ্চ (১৯৯২-২০০৭)
• এটা কমিকৰ ভূমিকাত শ্ৰেষ্ঠ পাৰফৰ্মেঞ্চ (১৯৬৭-২০০৭)
• শ্ৰেষ্ঠ পুৰষ আত্মপ্ৰকাশ
• শ্ৰেষ্ঠ মহিলা আত্মপ্ৰকাশ
• শ্ৰেষ্ঠ অভিষেক পৰিচালক
• শ্ৰেষ্ঠ সংগীত পৰিচালনা
• শ্ৰেষ্ঠ গীতিকাৰ
• শ্ৰেষ্ঠ পুৰুষ নেপথ্য গায়ক
• শ্ৰেষ্ঠ মহিলা নেপথ্য গায়ক
প্ৰযুক্তিগত বঁটা
• শ্ৰেষ্ঠ কাহিনী
• শ্ৰেষ্ঠ চিত্ৰনাট্য
• শ্ৰেষ্ঠ সংলাপ
• শ্ৰেষ্ঠ একচন
• শ্ৰেষ্ঠ আৰ্ট পৰিচালনা
• শ্ৰেষ্ঠ পটভূমি স্কোৰ
• শ্ৰেষ্ঠ চলচ্চিত্ৰকাৰ
• শ্ৰেষ্ঠ সম্পাদনা
• শ্ৰেষ্ঠ চাউণ্ড ডিজাইন
• শ্ৰেষ্ঠ বিশেষ ইফেক্ট
বহিঃ সংযোগ
শ্ৰেণী:ভাৰতীয় চলচ্চিত্ৰ বঁটা
মালতী
মাধৈমালতী বা মাধৱী লতা এবিধ লতাজাতীয় গছ। ই Combretaceae। পৰিয়ালৰ অন্তৰ্গত এটা প্ৰজাতি। লতা অতি খীণ, বহু বছৰ হলে শকত হয়। পাতৰ সাজোন বিপৰীত-মুখী। পাত আয়তকাৰ, ডিম্বাকৃতি আৰু আগ সৰু; কাষত পাতল ঢউ খেলোৱা।
ইয়াৰ অন্য নামবোৰ হৈছে Quiscual (স্পেনিছ), Niyog-niyogan (ফিলিপিনো), মধুমালতি বা মধু মালতি (হিন্দী), ମଧୁ ମାଳତି মধুমালতি (উড়িয়া), মাধবীলতা (বাংলা), মধুমালোতি (মেইটেই), Akar Dani আকাৰ ডানি (মালয), ৰংগন মালি இரங்கூன் மல்லி (তামিল) আৰু ৰাধা মনোহৰম (তেলেগু)।
বহিঃসংযোগ
শ্ৰেণী:ফুল
আঙঠি পিন্ধোৱা
আঙঠি পিন্ধোৱা অসমীয়া পৰম্পৰাগত বিবাহ অনুষ্ঠানৰ সতে জড়িত এক মাংগলিক কাৰ্য। বিবাহৰ বাবে উপযুক্ত ল'ৰালৈ উপযুক্ত কন্যা এগৰাকী ঠিক কৰাৰ পিছত দৰা বা ল'ৰাপক্ষৰ মানুহ কন্যাঘৰলৈ গৈ আঙঠি পিন্ধোৱা পৰ্বটো সমাপন কৰাৰ নিয়ম। অসমৰ সকলো ঠাইতেই এই পৰম্পৰা আছে যদিও ঠাইভেদে নীতি-নিয়মৰ পাৰ্থক্য পৰিলক্ষিত হয়। কিছু কিছু অঞ্চলত আঙঠি পিন্ধাবলৈ ল'ৰা বা দৰাৰ লগত তেওঁৰ বন্ধু-বান্ধৱ, তেওঁতকৈ সৰুসকলহে যাব পাৰে বুলি কয়। জ্যেষ্ঠৰ ভিতৰত কেৱল নবৌয়েকহে যাব পাৰে। কিছুমান অঞ্চলত এই বাধ্য বাধকতা নাই।
আঙঠি পিন্ধাবলৈ যোৱাসকল কন্যাৰ ঘৰলৈ আগবেলাতে যোৱাৰ নিয়ম। এনেদৰে যাওঁতে লগত পাটী এটা, শৰাই, আঙঠিৰ উপৰি কন্যাৰ বাবে এযোৰ বা দুযোৰ ভাল কাপোৰ, সুগন্ধি তেল, সেন্দূৰ, আইনা, ফণী আদি লৈ যাব লাগে। তামোল-পাণ নহ'লে নহয়েই। ঠাইভেদে তামোল থোক হিচাপে আৰু পাণ গুছি হিচাপে নিয়াৰ নিয়ম আছে।
কন্যাৰ ঘৰ গৈ পোৱাৰ লগে লগে দৰাঘৰীয়া সকলোকে পদূলিৰ পৰা আথে বেথে আগবঢ়াই নিয়ে। যথাস্থানত বহিবলৈ দিয়ে। খা-খবৰ বিনিময় হোৱাৰ পিছত দৰা পক্ষই লগত লৈ যোৱা পাটী পাৰি কইনাক বহিবলৈ দিয়ে। কইনা বহাৰ পিছত তেওঁৰ বাবে লৈ যোৱা সুগন্ধি তেল, আইনা, ফণী, কাপোৰ আদি প্ৰদান কৰে। ইয়াৰ পিছত দৰাই লগত লৈ যোৱা আঙঠিৰে সেন্দূৰৰ টেমাৰ পৰা সেন্দূৰ লৈ কইনাৰ শিৰত তলৰপৰা ওপৰলৈ তিনিবাৰ সেন্দূৰ দিয়ে। সেন্দূৰ দিয়াৰ পিছত আঙঠিটো কইনাৰ সোঁহাতৰ অনামিকা আঙুলিত পিন্ধাই দিয়ে। কইনায়ো দৰাক আঙঠি পিন্ধাই আৰু ভৰি চুই সেৱা লয়। কইনাই দৰাঘৰৰ মানুহক মান ধৰে আৰু দৰাঘৰীয়াসকলক বিভিন্ন খাদ্যৰে আপ্যায়ন কৰে।
তথ্যসূত্ৰ
শ্ৰেণী:অসমৰ সংস্কৃতি শ্ৰেণী:বিবাহ
কোচ হাজো
কোচ হাজো (১৫৮১ - ১৬১৬) কোচ ৰাজবংশৰ ৰজা ৰঘুদেৱ আৰু তেওঁৰ পুত্ৰ পৰীক্ষিত নাৰায়ণৰ ৰাজ্য আছিল। এই ৰাজ্যৰ সীমা ব্ৰহ্মপুত্ৰ নদৰ উত্তৰে পশ্চিমে সোণকোষ নদীৰ পৰা পূবে ভাৰেলী নদী পৰ্যন্ত বিস্তৃত আছিল। কমতা ৰাজ্যৰ বিভাজনৰ পিছত এই ৰাজ্য গঠন কৰা হৈছিল। কমতা ৰাজ্য মধ্যযুগত কোচ ৰজা নৰনাৰায়ণৰ শাসনৰ অধীনত আছিল। সোণকোষ নদীয়ে নৱগঠিত দুইখন ৰাজ্যৰ সীমা নিৰ্ধাৰণ কৰিছিল। বৰ্তমান সময়ত সোণকোষ নদী অসম আৰু পশ্চিম বংগ ৰাজ্যৰ প্ৰাকৃতিক সীমা। কমতা ৰাজৰ পশ্চিম অংশ কোচ বিহাৰ আৰু পূব অংশ কোচ হাজো ৰাজ্য হিচাপে দুই অংশত বিভাজিত হৈছিল। হাজো নাম কোচ ৰাজবংশৰ এগৰাকী প্ৰাচীন প্ৰতাপী ৰজা হাজোৰ নামেৰে ৰখা হৈছিল। তেওঁ বৰ্তমান বাংলাদেশৰ ৰংপুৰ জিলা আৰু অসমৰ কিছু অংশত শাসন কৰিছিল বুলি জনা যায়।
তথ্য উৎস
শ্ৰেণী:পুৰণি আৰু মধ্যযুগীয় অসম
কাৰ্ল' ৰ'ভেল্লী
কাৰ্ল' ৰ'ভেল্লী (Carlo Rovelli) এগৰাকী তাত্ত্বিক পদাৰ্থবিজ্ঞানী আৰু লেখক। ইটালী আৰু আমেৰিকা যুক্তৰাষ্ট্ৰত কৰ্মজীৱনৰ আৰম্ভণি কৰা কাৰ্ল' ৰ'ভেল্লীয়ে ২০০০ চনৰ পৰা ফ্ৰান্সত কাম কৰি আহিছে। তেওঁৰ কৰ্মই প্ৰকৃততে কোৱাণ্টাম গ্ৰেভিটিৰ ক্ষেত্ৰখনক সাঙুৰি লায়। তেওঁ‌ লুপ কোৱাণ্টাম গ্ৰেভিটি নামৰ তত্ত্বটোৰ এজন প্ৰতিষ্ঠাপক। ইতিহাস আৰু বিজ্ঞান-দৰ্শনৰ ক্ষেত্ৰখনলৈও তেখেতে অৱদান আগবঢ়াইছে। তেওঁৰ ছেভেন ব্ৰিফ লেছন্‌ছ অন্ ফিজিক্স নামৰ জনপ্ৰিয় বিজ্ঞানভিত্তিক কিতাপখন প্ৰথমে ইটালিয়ান ভাষাত ২০১৪ চনত প্ৰকাশ পাইছিল। বৰ্তমানলৈকে এই গ্ৰন্থখন বিশ্বৰ ৫২টা ভাষা লৈ অনুবাদ কৰা হৈছে। বিশ্বজুৰি গ্ৰন্থখনৰ এক মিলিয়নতকৈও অধিক ক'পী বিক্ৰি হৈছে।
ভাৰতৰ ৰাষ্ট্ৰপতি নিৰ্বাচন
ৰাষ্ট্ৰপতি হৈছে সাৰ্বভৌম গণতান্ত্ৰিক ভাৰতবৰ্ষৰ সৰ্বপ্ৰধান কাৰ্যনিৰ্বাহক বা শাসনকৰ্তা। তেৱেঁই হ'ল ভাৰতৰ প্ৰতিৰক্ষা বাহিনীৰো মুৰব্বী। ভাৰতত সংসদীয় চৰকাৰ প্ৰৱৰ্তন কৰা হৈছে। সেয়েহে ৰাষ্ট্ৰপতিয়ে নিয়মাতান্ত্ৰিক প্ৰধানৰ ভূমিকা পালন কৰে। তেওঁ কেন্দ্ৰীয় মন্ত্ৰী পৰিষদৰ সহায় আৰু পৰামৰ্শমতে শাসনকাৰ্য পৰিচালনা কৰে। তেওঁ কেন্দ্ৰীয় মন্ত্ৰী পৰিষদৰ পৰামৰ্শ আৰু সাহায্যমতে নিজৰ দায়িত্ব পালন কৰিবলৈ বাধ্য।
ভাৰতবৰ্ষৰ ৰাজ্য আৰু কেন্দ্ৰীয় শাসিত অঞ্চলসমূহৰ বিধায়ক, লোকসভা আৰু ৰাজ্যসভাৰ নিৰ্বাচিত সাংসদৰ প্ৰত্যক্ষ ভোটৰ দ্বাৰা ভাৰতৰ ৰাষ্ট্ৰপতি নিৰ্বাচন কৰা হয়। কিন্তু এই নিৰ্বাচনৰ ক্ষেত্ৰত সকলো বিধায়ক আৰু নিৰ্বাচিত সাংসদসকলৰ ভোটৰ মূল্য বেলেগ বেলেগ হয়।
ৰাষ্ট্ৰপতি নিৰ্বাচনৰ ক্ষেত্ৰত বিধায়কসকলৰ ভোটৰ মূল্য তলত দিয়া ধৰণে নিৰ্ণয় কৰা হয়:
ৰাজ্যৰ মুঠ জনসংখ্যা / (মুঠ বিধায়ক × ১০০)
বাহ্যিক সংযোগ
* শ্ৰেণী:ভাৰতৰ নিৰ্বাচন
গায়ত্ৰী দেৱী
মহাৰাণী গায়ত্ৰী দেৱী (Maharani Gayatri Devi; জন্ম কোঁচবিহাৰৰ ৰাজকুমাৰী গায়ত্ৰী দেৱী; ২৩ মে ১৯১৯-২৯ জুলাই ২০০৯) মহাৰজা সাৱাই মান সিং দ্বিতীয়ৰ সৈতে বিবাহসূত্ৰে ১৯৪০ৰ পৰা ১৯৪৯লৈ জয়পুৰৰ তৃতীয় মহাৰাণী আছিল।
প্ৰাৰম্ভিক জীৱন
তেওঁ ১২ বছৰ বয়সত সাৱাই মান সিং দ্বিতীয়ক লগ পায় আৰু কলকাতালৈ পলো খেলিবলৈ গৈ তেওঁলোকৰ পৰিয়ালৰ লগতে থাকে। ১৯৪০ৰ ৯ মে'ত দুয়োৰো বিয়া হয়।
ৰাজমাতা গায়ত্ৰী দেৱীৰ নাম এবাৰ লণ্ডনৰ ভয়েজ আলোচনীত বিশ্বৰ দহগৰাকী সুন্দৰীৰ তালিকাত অন্তৰ্ভুক্ত হয়। তেওঁ ১৯৪৩ চনত জয়পুৰৰ প্ৰসিদ্ধ ‘মহাৰাণী গায়ত্ৰী দেৱী গাৰ্লচ্ পাব্লিক স্কুল’ৰ আৰম্ভণি কৰে। তেওঁ জয়পুৰৰ মৃতপ্ৰায় ‘নীলা মৃৎশিল্প’ৰ পুনৰুদ্ধাৰৰ বাবেও কাম কৰিছিল।
ৰাজনৈতিক জীৱন
১৯৬২ত গায়ত্ৰী দেৱীয়ে লোকসভাৰ নিৰ্বাচনত অৱতীৰ্ণ হয় আৰু বৃহৎ ভোটৰ ব্যৱধানত জয়ী হয়। তেওঁ ২৪৬,৫১৬টা ভোটৰ ভিতৰত লাভ কৰে ১৯২,৯০৯টা। তেওঁ চক্ৰৱৰ্তী ৰাজাগোপালাচাৰীয়ে স্থাপনা কৰা স্বতন্ত্ৰ পাৰ্টীৰ সদস্য হিচাপে, ভাৰতীয় জাতীয় কংগ্ৰেছৰ বিৰুদ্ধে যুঁজি ১৯৬৭ আৰু ১৯৭১ৰ লোকসভা নিৰ্বাচনতো জয়ৰ ধাৰা অব্যাহত ৰাখে।
১৯৬৫ চনত লাল বাহাদুৰ শাস্ত্ৰীৰ প্ৰধানমন্ত্ৰিত্বৰ সময়ত গায়ত্ৰী দেৱীক পুনৰ কংগ্ৰেছত যোগদান কৰিবলৈ আহ্বান জনোৱা হয়। এইখিনি সময়ত তেওঁৰ স্বামীক চৰকাৰে স্পেইনৰ ৰাজদূত কৰি পঠোৱা সত্ত্বেও তেওঁ নিজৰ নীতিৰ পৰা বিচ্যুত হৈ কংগ্ৰেছত যোগদান নকৰিলে। ১৯৬৭ত স্বতন্ত্ৰ পাৰ্টীয়ে ভৈৰো সিং শেখাৱট নেতৃত্বাধীন জনসংঘৰ সৈতে হাত মিলালে। বিধানসভাৰ নিৰ্বাচনত লালপুৰা সমষ্টিত দামোদৰ লাল ব্যাসৰ হাতত গায়ত্ৰী দেৱী পৰাজিত হ’ল যদিও লোকসভাৰ নিৰ্বাচনত তেওঁ জয়লাভ কৰিলে।
১৯৭১ত চৰকাৰে দেশীয় ৰাজন্যবৰ্গক প্ৰদান কৰা ৰাজভাট্টা, ৰাজকীয় উপাধি আৰু সা-সুবিধাসমূহৰ বিলুপ্তি সাধন কৰিলে। জৰুৰীকালীন অৱস্থাৰ সময়ত গায়ত্ৰী দেৱীক কৰ আইন লঙ্ঘনৰ ভুৱা অভিযোগত গ্ৰেপ্তাৰ কৰি পাঁচমাহ তিহাৰ কাৰাগাৰত ৰখা হয়। তেওঁ ৰাজনীতিৰ পৰা অৱসৰ লৈ ১৯৭৬ত শান্তা ৰামা ৰাৱে লিখা ‘এ প্ৰিঞ্চেচ্ ৰিমেম্বাৰচ্’ শীৰ্ষক তেওঁৰ জীৱনীগ্ৰন্থ প্ৰকাশ কৰে।
১৯৯৯ত তেওঁ পুনৰ ৰাজনীতিত প্ৰবেশ কৰা বুলি গুজৱ ওলাইছিল। তৃণমূল কংগ্ৰেছে কোচ বিহাৰৰ পৰা তেওঁক নিৰ্বাচনত অৱতীৰ্ণ হবলৈ প্ৰস্তাৱ দিছিল যদিও তেওঁ সেই প্ৰস্তাৱ গ্ৰহণ নকৰিলে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:পশ্চিমবঙ্গৰ ব্যক্তি শ্ৰেণী:ভাৰতীয় ৰাজনীতিবিদ শ্ৰেণী:ভাৰতীয় ৰাণী
ডেল কাৰ্নেগী
ডেল কাৰ্নেগী (Dale Carnegie, ২৪ নৱেম্বৰ, ১৮৮৮ – ১ নৱেম্বৰ, ১৯৫৫) আমেৰিকা যুক্তৰাষ্ট্ৰৰ এগৰাকী লেখক আৰু প্ৰবক্তা আছিল। তেওঁ আত্ম-উন্নয়ন, বিক্ৰয়গুণ, কৰ্পোৰেট প্ৰশিক্ষণ, ৰাজহুৱা কথন আৰু আন্তঃ-ব্যক্তিগত দক্ষতা আদি বিষয়ক পাঠ্যক্ৰমসমূহৰ বিকাশ ঘটাইছিল। মিছৌৰীৰ জন্ম গ্ৰহণ কৰা কাৰ্নেগীয়ে সাম্প্ৰতিক কালতো জনপ্ৰিয় হাও টু ৱিন ফ্ৰেণ্ডছ এণ্ড ইনফ্লুৱেঞ্চ পিপল (১৯৩৬) শীৰ্ষক গ্ৰন্থৰ ৰচনা কৰিছিল। হাও টু ষ্টপ ভেৰিং এণ্ড ষ্টাৰ্ট লিভিং (১৯৪৮), লিংকন দ্য আননওন (১৯৩২) আদি তেওঁৰ আন কেইখনমান গ্ৰন্থ। আনৰ প্ৰতি নিজৰ আচৰণ সলনি কৰি তেওঁলোকৰ আচৰণ সলনি কৰা যে সম্ভৱ সেই কথা আছিল তেওঁৰ গ্ৰন্থসমূহৰ এক মূল উপজীৱ্য।
জন্ম আৰু বংশ পৰিচয়
২৪ নৱেম্বৰ, ১৮৮৮ চনত তেখেতৰ জন্ম হয়। পিতৃৰ নাম জেমছ কাৰ্নেগী আৰু মাতৃৰ নাম আমাণ্ডা এলিজাবেথ হাৰ বিচ্চন (১৮৫৮-১৯৩৯)।
অমেৰুদণ্ডী প্ৰাণী
অমেৰুদণ্ডী প্ৰাণী হৈছে মেৰুদণ্ড বা পৃষ্ঠৰজ্জু নথকা বা বিকশিত নোহোৱা প্ৰাণী। উপপৰ্ব মেৰুদণ্ডীৰ অন্তৰ্ভূক্ত নোহোৱা প্ৰাণীবোৰেই হৈছে অমেৰুদণ্ডী প্ৰাণী। সন্ধিপদী (পতংগ, আৰ্কিনাইড, ক্ৰাষ্টাচিয়ান, আৰু মিৰিয়াপদছ), কোমলদেহী (কাইটন, শামুক, বাইভেল্‌ভছ, ষ্কুইড, আৰু অক্টোপাছ), বলয়ী (কেচু আৰু জোক), আৰু স্নাইডেৰিয়ান (হাইড্ৰা, জেলী ফিছ, ছী এনামন, আৰু প্ৰৱাল) আদি অমেৰুদণ্ডীৰ উদাহৰণ।
ডেল কাৰ্নেগী
শিক্ষা
তেখেতে ১৯০৬ চনত হাইস্কুলীয়া শিক্ষা শেষ কৰে। স্নাতক ডিগ্ৰী লাভ কৰে warrensburgৰ state teacher collegeৰ পৰা ১৯০৮ চনত।
অমেৰুদণ্ডী প্ৰাণী
প্ৰাণী প্ৰজাতিৰ সৰহসংখ্যকেই হৈছে অমেৰুদণ্ডী; আনুমানিক প্ৰায় ৯৭%। বহুটো অমেৰুদণ্ডীৰ জীৱবৈজ্ঞানিক গোটৰ অন্তৰ্গত বিভিন্ন প্ৰজাতিৰ সংখ্যা সৰ্বমুঠ মেৰুদণ্ডী প্ৰাণীৰ সংখ্যাতকৈও বেছি।
ডেল কাৰ্নেগী
চাকৰি জীৱন
কাৰ্নেগীয়ে প্ৰথম চাকৰি হিচাপে খেতিয়কসকলক পঢ়াইছিল আৰু তাৰ পাছতে তেওঁ আমেৰিকাৰ Armour and company (meat packing industry)ত কাম কৰিছিল।
অমেৰুদণ্ডী প্ৰাণী
অন্য অমেৰুদণ্ডীতকৈ কিছুমান অমেৰুদণ্ডী, যেনে টিউনিকাটা আৰু লান্সেলেট মেৰুদণ্ডীৰ অধিক নিকট সম্পৰ্কীয়।
ডেল কাৰ্নেগী
অধিক জানিবলৈ
শ্ৰেণী:আমেৰিকান লেখক
অমেৰুদণ্ডী প্ৰাণী
শ্ৰেণীবিভাজন
অমেৰুদণ্ডী প্ৰাণীক কেইবাটাও মূল শ্ৰেণীত ভাগ কৰা হৈছে, ইয়াৰে কিছুমান এতিয়াও বৰ্গীকৰণৰ দিশৰ পৰা বিবাদমান যদিও এতিয়াও ব্যৱহাৰ কৰি থকা হৈছে।
অমেৰুদণ্ডী প্ৰাণীৰ সংখ্যা
এই পৰ্যন্ত সকলোতকৈ বেছি সংখ্যক অমেৰুদণ্ডী প্ৰানী হৈছে পতংগ প্ৰজাতিৰ। আইইউচিএনৰ সংকটজনক প্ৰাণীৰ তালিকা ২০১৪.৩" অনুহৰি গুৰুত্বপূৰ্ণ অমেৰুদণ্ডী প্ৰাণীৰ টেক্সন'মি আৰু আনুমানিক সংখ্যা তলৰ তালিকাত দিয়া হল।
আইইউচিএন (IUCN)ৰ হিচাপত আনুমানিক ৬৬,১৭৮ প্ৰজাতিৰ মেৰদণ্ডী প্ৰাণী এই পৰ্যন্ত নামকৰণ কৰা হৈছে। এই অণুযায়ী, প্ৰাণীজগতৰ ৯৫% তকৈও বেছি অমেৰুদণ্ডী প্ৰাণী।.
শ্ৰেণীবিভাজন
কাৰ্ল লিনিয়াছে অমেৰুদণ্ডী প্ৰাণীক কেৱল দুটা গোটত ভাগ কৰিছিল, ইনচেক্টা আৰু ৱাৰ্মছ (কেঁচু)। জীন−বাপ্টষ্ট লেমাৰ্কক ১৭৯৩ চনত Muséum National d'Histoire Naturelleৰ "Curator of Insecta and Vermes" পদত নিযুক্ত কৰা হয়, দুযো এই জীৱবোৰৰ বাবে "invertebrate" ব্যৱহাৰ কৰিছিল আৰু পূৰ্ৱৰ দুটা গোটৰ সলনি ইহঁতক দহটা গোটত ভাগ কৰিছিল। তেঁওলোকে ইনচেক্টাক আৰ্কিনিডা (Arachnida) আৰু ক্ৰুষ্টেচিয়া (Crustacea) নামৰ দুটা ভাগত ৱাৰ্মছক মলাস্কা, এনিলিডা, চিৰিপেডিয়া, ৰেডিয়েটা, চিলেনটেৰেটা, আৰু ইনফুচৰিয়া (Mollusca, Annelida, Cirripedia, Radiata, Coelenterata and Infusoria) নামৰে বিভক্ত কৰে। বৰ্তমান অমেৰুদণ্ডীৰ একেবাৰে সৰল স্পঞ্জৰ পৰা জটিল সন্ধিপদীলৈকে প্ৰায় ৩০ টাতকৈও অধিক পৰ্ব আছে।
একলা চলো ৰে
যদি তোৰ ডাক শুনে কেউ না আসে তবে একলা চলো ৰে আক্ষৰিকভাবে- 'যদি কোনেও আপোনাৰ আহ্বানৰ প্ৰতি সঁহাৰি নিদিয়ে, তেন্তে অকলে আপোনাৰ নিজৰ পথলৈ আগুৱাই যাওক', ১৯০৫ চনত ৰবীন্দ্ৰনাথ ঠাকুৰে লিখা এটা বঙালী দেশপ্ৰেমমূলক গীত। এই গীতটোক সাধাৰণতে একলা চলো ৰে বুলি জনা যায়। মূলতঃ "একা" শীৰ্ষকৰে এই গীতটো প্ৰথমবাৰৰ বাবে ১৯০৫ চনৰ ছেপ্টেম্বৰ মাহত ভাণ্ডাৰ আলোচনীখনৰ সংখ্যাত প্ৰকাশিত হৈছিল। এই গীত 'হৰিনাম দিয়ে জগত মাতালে আমাৰ একলা নিতাই ৰে' ধাপকীৰ্তনৰ এটা জনপ্ৰিয় বঙালী কীৰ্তন গীত বা মনোহৰশাহী ঘৰানাৰ চৈতন্য মহাপ্ৰভুৰ শিষ্য নিত্যানন্দৰ প্ৰশংসা কৰি গোৱা গীতৰ দ্বাৰা প্ৰভাৱিত হৈছিল। একলা চলো ৰে ঠাকুৰৰ গীতিসংকলন গীতবিতানৰ "স্বদেশ" (হোমলেণ্ড) শাখাত অন্তৰ্ভুক্ত কৰা হৈছিল।
অমেৰুদণ্ডী প্ৰাণী
তথ্য সংগ্ৰহ
শ্ৰেণী:জীৱবিজ্ঞান
একলা চলো ৰে
এই গীতে শ্ৰোতাক আনৰ পৰা পৰিত্যাগ বা সমৰ্থনৰ অভাৱ স্বত্বেও তেওঁলোকৰ যাত্ৰা অব্যাহত ৰাখিবলৈ অনুৰোধ জনায়। গীতটি প্ৰায়ে ৰাজনৈতিক বা সামাজিক পৰিৱৰ্তন আন্দোলনৰ পৰিপ্ৰেক্ষিতত উদ্ধৃত কৰা হয়। এই গীতটোৰ দ্বাৰা গভীৰভাৱে প্ৰভাৱিত হোৱা মহাত্মা গান্ধীয়ে ইয়াক তেওঁৰ প্ৰিয় গীতসমূহৰ এটা বুলি উল্লেখ কৰিছিল।
গীতৰ কথা
অসমীয়া হৰফেৰে বাংলা ভাষাৰ গীতটি তলত উল্লেখ কৰা হ'ল: যদি তো ডাক শুনে কেউ না আসে তবে একলা চলো ে। একলা চলো একলা চলো একলা চলো একলা চলো ে॥ যদি কেউ কথা না কয়, ওে ও অভাগা,
যদি সবাই থাকে মুখ ফিায়ে সবাই কে ভয় তবে পান খুলে ও তুই মুখ ফুটে তো মনে কথা একলা বলো ে॥
যদি সবাই ফিে যায়, ও ে ও অভাগা, যদি গহন পথে যাবা কালে কেউ ফিে না চায় তবে পথে কাঁটা ও তুই ক্তমাখা চণতলে একলা দলো ে॥
যদি আলো না ধে, ওে ও অভাগা, যদি ঝড়-বাদলে আঁধা াতে দুয়া দেয় ঘে তবে বজ্ৰানলে আপন বুকে পাঁজ জ্বালিয়ে নিয়ে একলা জ্বলোে॥
ৰবীন্দ্ৰনাথ ঠাকুৰে নিজে পৰিৱেশন কৰা বাংলা মূলৰ গদ্যত ইয়াত অনুবাদ কৰা হৈছে: যদি আপোনাৰ মাতৰ প্ৰতি কোনোৱে সঁহাৰি দিয়া নাই - তেনেহ'লে একেবাৰে অকলে যাওক যদি কোনেও (আপোনাৰ সৈতে) কথা নকয়, আপুনি দুৰ্ভাগ্যজনক বুলি নাভাবিব, যদি কোনেও (আপোনাৰ সৈতে) কথা নকয়, যদি সকলোৱে আঁতৰি যায়, যদি সকলোৱে ভয় কৰে (ক'বলৈ), তেনেহ'লে কোনো দ্বিধা নকৰাকৈ মুকলি হৃদয়েৰে আপোনাৰ মনৰ কথা অকলে কওক যদি সকলোৱে আঁতৰি যায়, হে দুৰ্ভাগ্যজনক, সকলোৱে আঁতৰি যায় যদি কোনেও (আপোনাৰ) অপ্ৰত্যাশিত পথৰ ফালে ঘূৰি নাচায়, তেনেহ'লে কণ্টক বিন্ধা (পথৰ) ৰক্তসনা ভৰিৰে, অকলে খোজ কাঢ়ক যদি কোনেও আপোনাৰ মাতৰ সহাঁৰি দিয়া নাই - তেন্তে অকলে খোজ কাঢ়ক যদি কোনেও পোহৰ জ্বলাই নথয় (পথত), হে দুৰ্ভাগ্যজনক, যদি আন্ধাৰ নিশাটোৱে দুৱাৰত বজ্ৰপাত আৰু ধুমুহা আনি দিয়ে - তেনেহ'লে বজ্ৰপাতৰে পথত জিলিকি বলৈ অকলে আপোনাৰ মাজত পোহৰ জ্বলাই দিব দিয়ক যদি কোনেও আপোনাৰ মাতৰ সঁহাৰি জনোৱা নাই - তেন্তে অকলে খোজ কাঢ়ক
তথ্যসূত্ৰ
শ্ৰেণী:সংগীত শ্ৰেণী:বঙালী সাহিত্য
বকুল ফুলৰ দৰে
বকুল ফুলৰ দৰে হৈছে ড॰ মৃণাল কলিতাৰ দ্বাৰা ৰচিত প্ৰথমখন উপন্যাস। ২০১৫ চনৰ নৱেম্বৰ মাহত বান্ধৱ প্ৰকাশনে এই উপন্যাসখন প্ৰকাশ কৰে। উপন্যাসখন ধাৰাবাহিকভাৱে প্ৰথমে কিশোৰ-কিশোৰীৰ বাবে উপযোগী মাহেকীয়া আলোচনী বাৰ ওঠৰত প্ৰকাশ পায়। উপন্যাসখন ৯২.৭ বিগ এফ এমৰ আজিৰ পৃষ্ঠা নামৰ অনুষ্ঠানটিৰ যোগেদি আৰু আকাশবাণী গুৱাহাটী কেন্দ্ৰৰ যোগেদিও প্ৰচাৰ কৰা হৈছে। ২০২১ চনৰ ডিচেম্বৰ মাহৰ ৩০ তাৰিখে এই গ্ৰন্থখনৰ বাবে মৃণাল কলিতাই সাহিত্য অকাডেমিৰ ‘শিশু সাহিত্য বঁটা’ লাভ কৰে।
লেখক পৰিচিতি
বকুল ফুলৰ দৰে উপন্যাসখনৰ ৰচক মৃণাল কলিতা অসমৰ এগৰাকী শিশু-সাহিত্যিক, গল্পকাৰ, ঔপন্যাসিক আৰু নিৱন্ধকাৰ। তেওঁ গুৱাহাটীৰ পাণ্ডু মহাবিদ্যালয়ৰ গণিত বিভাগৰ অধ্যাপক।
তথ্য সংগ্ৰহ
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ শ্ৰেণী:অসমীয়া উপন্যাস
বুৰৈ নদী
বুৰৈ নদী(ইংৰাজী: Buroi River ) ভাৰতৰ উত্তৰ-পূবৰ ৰাজ্য অসমৰ বিশ্বনাথ জিলাৰ গহপুৰ মহকুমাৰ টকৌবাৰী গাওঁ-পঞ্চায়ত অন্তৰ্গত বুৰৈঘাট নামে গাঁৱত অবস্থিত। ব্ৰহ্মপুত্ৰ নদীৰ উপনদীসমূহৰ ভিতৰত বুৰৈ নদীও এক উপনৈ। বুৰৈ নদী ব্ৰহ্মপুত্ৰ নদীৰ উত্তৰ বাহিনী উপনৈ। বুৰৈ নদী গহপুৰৰ অন্যতম এক বনভোজস্থলী হিচাপে জনাজাত। বহু দূৰ-দূৰনিৰ পৰা ইয়াত বনভোজ খাবলৈ বিভিন্ন লোকৰ আগমন ঘটে।
গাঁঠিয়ন খুন্দা
গাঁঠিয়ন খুন্দা উজনি অসমৰ বিবাহ অনুষ্ঠানৰ এক সামাজিক আচাৰ। বিবাহৰ সতে জড়িত বহু আচাৰ অনুষ্ঠানৰ দৰে গাঁঠিয়ন খুন্দা পৰ্বটোৰো বিশেষ বৈশিষ্ট আছে।
গাঁঠিয়ন হৈছে সুগন্ধি কাণ্ডৰে সৈতে এবিধ উদ্ভিদ প্ৰজাতি। ইয়াৰ বৈজ্ঞানিক নাম হৈছে Kaempferia galanga L. উদ্ভিদবিধ Zingiberaceae পৰিয়ালৰ অন্তৰ্গত। অসমীয়া বিবাহ অনুষ্ঠানত নিয়ম-নীতিৰ মাজেৰে এইবিধ উদ্ভিদৰ মূঢ়া খুন্দা হয়। এই খুন্দা পৰ্বটোকে 'গাঁঠিয়ন খুন্দা' বুলি কোৱা হয়।
লোকাচাৰ
গাঁঠিয়ন খুন্দা পৰ্বটো বিয়াৰ অধিবাসৰ দিনা পালন কৰা হয়। অধিবাস পূজা সম্পাদন কৰাৰ অন্তত কইনাক মড়লৰ কাষত বহুওৱা হয়। তেওঁৰ সন্মুখত এখন শিলৰ পটা ৰখাৰ লগতে গাঁঠিয়ন মুঠা, গন্ধ-বিৰিণা আদি ৰখাৰ নিয়ম। কইনাক পটাখনৰ ওপৰত থকা পটাগুটিটো ধৰিবলৈ দিয়া হয়। সেই সময়ত তেওঁক বেৰি ধৰি থকা আন চাৰিগৰাকী অকুমাৰী ছোৱালীয়ে কইনাৰ লগতে পটাগুটিত ধৰি গাঁঠিয়ন খুন্দিব লাগে। অৱশ্যে কিছু কিছু অঞ্চলত চাৰিগৰাকী অকুমাৰী ছোৱালীৰ পৰিৱৰ্তে কইনাকে ধৰি সাতগৰাকী আয়তীয়ে গাঁঠিয়ন খুন্দাৰ নিয়ম ৷ এনেদৰে গাঁঠিয়ন খুন্দি থকাৰ সময়ত তাত উপস্থিত থকা আয়তীসকলে নাম গায় আৰু উৰুলি দিয়ে। এই সময়ত গোৱা নাম এনেধৰণৰ—
"শদিয়া ৰাজৰে খুন্দে গাঁঠিয়ন, নামনি ৰাজৰে পটা ৰাম হৰি হৰি ৷ কন্যাৰ মাক অতি সুলক্ষণী, আপুনি ধৰিলে পটা ৰাম হৰি হৰি ৷ বেৰৰ মকৰা এ স্বৰ্গৰ অপেচৰা, কি কৈ বিয়া ৰাম হৰি হৰি ৷ দিনত বন্দী হ'ল এ তেজী সূৰুয, ৰাতি বন্দী হ'ল তৰা ৰাম হৰি হৰি ৷ মকৰা জালতে এ কৃষ্ণ বন্দী হ'ল, কিনো ৰুক্মিণীৰ মায়া ৰাম হৰি হৰি ৷ চন্দ্ৰও চিকণ এ সূৰুযো চিকণ, চিকণ স্বৰ্গৰ তৰা ৰাম হৰি হৰি ৷ সদৌতকৈ চিকণ এ আমাৰে ময়নী, সবাৰে মন মোহিত কৰা ৰাম হৰি হৰি ৷ বাঁৰীও নাহিবি এ খাঁৰীও নাহিবি, আহিবি স্বামী শুৱা ৰাম হৰি হৰি ৷ সাত আয়তীয়ে এ গাঁঠিয়ন খুন্দিছে, উৰুলি এজোকা দিয়া ৰাম হৰি হৰি।"